text:
dlamini, siba, sibalukhulu, mndlovu, magaduzela, nkomo zidla ekhaya ngoba ziswela abelusi, kanombanga ka lokothwayo kahlabushile
nkhosi. dlamini. wena wekunene. wena weluhlanga lwakangwane. sidlubula dledle sakalobamba, lesitsi sibadla sibe sibadlubulisa. lowabophela lubolo emfuntini, watsi mfati ubotala. sidvwabasilutfuli, singaba ncwaba seta nemlandzakati. samuketi sinembovu kumalangeni. mangcwangu wasamuketi. wena lowacedza lubombo ngekuhlehletela. hlubi wakucala. gwalagwala.
Sbalikhulu magaduzela sobhuza
Sobhuza magaduze
mzizi jama kasijadu
mafuya ezifayo izinkomo zikamlangeni
mabandla kanzila
mathole kafakade
bantwan bomsukazi osishubha sisemqolo
nina bakalusibalukhulu, kondlovu edla ekhaya ngenxa yokweswela abelusi
nkosi! hlubi lomuhle wemalangeni, owagudla'libombo ngok'hlehletela ethwele umfunti
mnyamezeli! ngokwenyamezela izimpi zokhahlamba
gugu lamagwala
dlamini, cwazibe, latha, mbetheleli wena kanondaba, scongo esinobhojo, machoboza umhlanga kuvele indlela,
wena waseqhudeni,mfazi omabele made oncelisa umntwana engaphesheya komfula,wena kamevana,wena waseqhudeni,wena weqhawe, lusibalukhulu, ngwekazi,malandela ngokulandela izinkomo zamadodajamakasjadu, nkomozidla ekhaya ngoba zeswele abelusimdlovu,magaduzela,magwenyane, nkosi, mzizimdineka, nyanya, msudukainkonekaz' evele ngobus 'emgedeni. usamkethe, esinembay'emalangeni,umswazikasobhuza sgwinyamkhonto notho lwasowena owafodoka nombewuka nomagagawenawasedlebemfolozi emnyama inkethabaweli, nyanyamabonel'empunzini, mlangeniwenaka miso (misizwe)mgoqo ovimbe' sangweni nansi impi, izwe lafangathi na??ngonyama
dlamini, latha, cwazibe, mbetheleli ka nondaba
dlamini, ufakade nomama, ulusithi, ujama kasjadu owajamela ilanga kwavel'i nkungu, wajamel'inkungu kwavel'ilanga, utshetshengwane, kuthwa yintabani naleya sisandlulube dlamini,
dlamini mtungwa lokothwayo ndlebe ezim'chewane nibahle nina bantwana benkosi
latha,
bhamula,
mshewu, scong' esinpojojolowachoboza umhlanga kwavel'indlelaisidlabubula dledle sakwalobambasona esithi sibapha sibe sibadlabulisaodonga lumavusoabay' embo bebuyelelaabasdwaba weza no ninason esithi singaba ncwaba sibuye nomlandakazilowaqeda ubombo ngokuhlehlezelaosobhuza usomhloloumswazi ka sobhiza mlangeniabakwasuka nelangaomdlovu magaduzelainkonekaz evele ngobuso emgedenimabonel empunzini ukuthi kuyabalekwa ngoba yona yabalekla yaz phons ocingwenisginya mkhonto notho lwasomalandel owalandel iz nkomo zamadodaluzumane lukandababazume ndaba balibelelugagane olwahlaba amatshali ezibunjiniath ayahamba agxamalazamfoloz emnyama nketha bawelimgoq' ovimbe sangwenikant izwe lafa ngathi na?ngonyama
malatha amakhulu
maquba aluthuli
mazawuzawu
nina besidwaba sinaluthuli
nina enehla ubombo ngokuhleteleka
nina bakafafazi uvivi
nina bomfazi omaquthu
oquthuzela amadoda
nina bephango likamagwekazi
nina bakajikela esekweni abanye bejikela ezindaweni zabo
nina bakajingo mdlovu
nina bakabheswa ngenkomo
dadazulu
lusibalukhulu,
malandela ngokulandela izinkomo zamadoda
jama kasjadu, nkomo zidla ekhaya ngoba zeswele abelusi
mdlovu,magaduzela,magwenyane, nkosi, mzizi
mdineka, nyanya, msuduka
inkonekaz'evele ngobusw'emgedeni.usamkethe, esinembay'emalangeni,umswazi kasobhuza
sgwinya mkhonto notho lwaso
wena owafodo ka nombewu kanomagaga
wena wase dlebe
mfolozi emnyama inkethabaweli, nyanya
mabonel'empunzini, mlangeni
wena ka miso (misizwe)
mgoqo ovimbe'sangweni nansi impi, izwe lafa ngathi na??
ngonyama
there are three dlamini clans in xhosa
1. dlaminijama ka sjadu, fakade, ngxebu enoboya, salothi, ondlebe zintle zombini, izizi elimnyama neenkomo zalo
2. dlamini,zizi, omampembeni,omaphiko, ujokazi, omlambo awuwelwa uwelwa ziiz nkonjane zona zinamaphiko, into `wakahina.co.za`.zika nkewula
3. dlamini (same as zulu)dlovu zidla ekhaya ngenxa yokuswela umelusiosibakhulu
nkhosi dlamini wena wekunene,wena lowacedza lubombo ngekuhlehletela!hlubi lomuhle umlangeni, sidlubuladledle saka lobamba sona sitsi sibadla sibe sibadlubulisa,samketi sinembova emalangeni,wena losidvwaba silutfuli,singabantolo ufute ekhabonyoko,nkhosi wena lowabophela lokuhle emfuntini wentela bafati batekuhawukela,nkhosi dlamini!!!
sibalukhulu ,sibalukhulu, mdlovu, magaduzela, lokothwayo umangangeyoli.
izithakazelo zakwa-dlamininkosi! hlubi!ludonga lukamavuso,abay'embo babuyelela.abasidwaba weza nonina.abengomane yasemavaneni,abaqed'ubombo ngokuhlehlezela,abakwasibhahuzasikamabhanda empondweni.inkonekaz'evele ngobusw'emgedeni.usamkethe, esinembay'emalangeni,umswazi kasobhuza.mlangeni!nina bakwakusa nelanganina bakwawawawa.lokothwayo!sibalukhulu!nina bengwane,nina besicoco sangenhlana.kunene!


c: text/html

text:
Torch Browser
-
Inguqulo:
-
-
Ulimi:
-
Thwebula Torch Browser
Incazelo:
Izici Main:
- Support for ubuchwepheshe ethuthukile
- Eyakhelwe-in yamakhasimende sesifufula nabadlali
- Ukulandwa of amafayela media kusuka amasevisi athandwayo
- Ukuxhumana nge amanethiwekhi omphakathi
Amazwana on Torch Browser:
Torch Browser Ahlobene software:
Enye yezinto iziphequluli ehola isekela entsha technologies web. Isofthiwe iqukethe izici eziningi for ukuhlala ukhululekile kunazo internet.
Isiphequluli eyisisekelo ohlelweni lokusebenza kusuka Microsoft. Isofthiwe kuhlanganisa amathuluzi for ukuhlala ntofontofo online.
Isiphequluli ayethandwa Apple Inc. Isofthiwe ine technologies ehola netimphawu for operation lula in the internet.
The free and fast isiphequluli ukuqinisekisa ukuhlala ukhululekile internet. Isofthiwe kuwuthinta wonke amasevisi web yenkampani Google.
Isiphequluli fast and popular for elula ukuhlala online. Isofthiwe isekela ubuchwepheshe besimanje futhi ine imisebenzi ewusizo.
Isiphequluli ukusebenza nge isethi amamojula ezahlukene for the ukuhlala elula in the internet. Isofthiwe inikeza Ukuvinjwa emafasiteleni pop futhi ikhubaza okulandwayo kwezithombe.
Isofthiwe eziningi services web eyakhelwe-in for ukufinyelela kalula amakhasi akho athandwayo e-Web kanye nezingosi zokuxhumana nabantu ngokusebenzisa isiphequluli.
Isiphequluli Functional ne ewusizo izici esakhelwe. Isofthiwe isekela ukusetshenziswa yefu ubuchwepheshe kanye iqukethe izithasiselo ukuvimba ukukhangisa.
Omunye iziphequluli esheshayo nge injini enamandla. Isofthiwe iqukethe izici ezikhethekile ukuhlala engaziwa futhi ephephile internet.
Isiphequluli fast esesikhundleni uhla imisebenzi eyisisekelo kanye izilungiselelo yabaningi ngenjongo yokuthethelelwa izintandokazi zakho siqu kanye nezidingo ukuba uyihlole kanjani iwebhu kalula.
Isofthiwe ukushintsha izilungiselelo umdlalo bese usebenzisa CHEATS for Xbox 360 console. Isofthiwe isekela inqwaba imidlalo ethandwayo izinhlobo ezahlukene.
Umdlali Elula ukudlala ngetakhiwo athandwayo. Isofthiwe ikuvumela ukuba ukukopisha umculo kumadivayisi ephathekayo ulalele amasevisi lomsakazo.
Isofthiwe ukudlala jingles, izimakethe kanye nemisindo. Futhi isofthiwe kwenza ukudlala amathrekhi audio amaningi.
Isofthiwe ukulungisa nokucija izithombe ezilufifi. Isofthiwe kuqinisekisa nokuvulwa izinga image ngokuqinisa noma buthaka singagxili.
Ithuluzi defrag the hard drive nokwandisa uhlelo. Isofthiwe ikuvumela ukuba basebenze nge khadi, ngemoto idrayivu kanye namadivayisi ehlukahlukene USB.
Bona software xaxa
Operation izinhlelo:
- Windows
- Android
Top software:
Bona software xaxa

robotstxt: allowed

filter: keep


text:
Akukazwakali lutho ngabashonele esibhedlela eKZN
2011-11-04 13:03
Durban - Kungathatha izinyanga eziningi ngaphambi kokuba imindeni yeziguli ezashonela esibhedlela iKing Edward eThekwini ithole imbangela yokushona kwabo, kubika iNewswatch.
Owesilisa nowesifazane bashonela esibhedlela ngoSepthemba.
Ngesikhathi uMnyango wezeMpilo uthi owesilisa wabulawa ukugula, umndeni wona uthi wabulawa ngabasebenzi.
Izikhulu zithi lesi siguli sowesilisa sasishaya ezinye iziguli. kukholakala ukuthi sashona ngesikhathi abasebenzi bezama ukusibamba.
Omunye weziguli, ongowesifazane, okusolakala ukuthi wahlaselwa yilo mlisa, naye washona kulandela lesi sigameko
Isibhedlela senza ucwaningo lwezidumbu ukuthola imbangela yokushona kowesifazene njengoba kunezinsolo zokushaywa.
Owamaphoyisa uVincent Mdunge uthi nabo benza ucwaningo lwezidumbu njengoba kwavulwa amacala amabili okubulala. kodwa uthi lokhu kungathatha izinyanga eziyisithupha.
- Landela IzindabaNews24 kuTwitter
- News24


text:
MHLENGI SHANGASE
UMNYANGO wezeMfundo KwaZulu-Natal uthe awunankinga nokuthi amakhondomu asatshalaliswe ezikoleni zamabanga aphezulu lapho kukhona abafundi asebekhulile kodwa hhayi emabangeni aphansi.
Lo Mnyango usho lokhu nje inhlangano yabafundi iCosas ishaya amakhala ngokufakwa kwamakho-ndomu ezikoleni ithi lokhu kuzokwenza ukuthi abafundi bazibandakanye nocansi ezikoleni.
Umbiko wakamuva i-Annual Surveys for Ordinary Schools for 2009-2010 uveza ukuthi abafundi abangu-18 abenza uGrade 3 bakhulelwa kulesi sifundazwe ngo-2008 nango-2009.
Inyunyana yothisha iNatu ithi isaqhubeka nomkha-nkaso wayo wokusabalalisa amakhondomu ezikoleni ukuze kuliwe nalesi sihlava sokukhulelwa kwabafundi.
Muva nje uphiko lwabesifazane lwe-ANC luphakamise ukuthi akube semthethweni ukuhweba ngocansi.
Inhloko yoMnyango, uDkt Nkosinathi Sishi, ithe ivangeli abalishumayelayo kubafundi ezikoleni ngelokuzithiba.
USishi uthe ukufundisa ngocansi kubalulekile ezikoleni wathi zikhona nezindawo zomphakathi lapho etholakala khona amakhondomu.
“Abafundi sithi mabangazibandakanyi nocansi kodwa abalinde kuze kufike isikhathi sabo sebebadala. Asihambisani nokusatshalaliswa kwamakhondomu emabangeni aphansi kodwa ema-high school lapho kukhona abafundi abadala angasatshalaliswa. Kodwa kuhle siqale ngokubafundisa ukuthi abazithibe kuqala,” kusho uSishi.
USihlalo weCosas esifundazweni, uSizophila Mkhize, uthe bayakuchitha ukusatshalaliswa kwawo ngoba esikhundleni sawo ngabe kulethwa ama-sanitary pads nezinye izinto ezizosiza abafundi.
“Uma uletha amakhondomu ezikoleni ugqugquzela abafundi ukuthi benze ucansi noma yikanjani. Umuntu ofuna amakho-ndomu uyazi ukuthi kumele aye emitholampilo iningi layo eseduzane nezikole,” usho kanje.
USihlalo wenhlangano elawula izigungu zezikole esifundazweni, uMnuz Reginald Chiliza uthe bayahambisana nokusatshalaliswa kwama-khondomu ezikoleni.
“Abantwana bayazibandakanya nocansi ngakho awasatshalaliswe ngoba liphezulu nezinga lokukhulelwa kwabafundi.”
UMnuz Allen Thompson oyiPhini likaMengameli weNatu uthe bayaku-gqugquzela ukuthi abafundi bazithibe wathi kodwa ngenxa yokuthi vele iningi labo lizibandakanya nocansi bayawasabalalisa amakhondomu.
Uthe lokhu bakwenza ezikoleni zamabanga aphezulu wathi lo mkhankaso ungasiza wehlise izinga lokukhulelwa kwabafundi besafunda.
Ukhale nangokuthi kuyadumaza ukuthi uphiko lwabesifazane lweqembu elibusayo luthi akuvunyelwe abantu bahwebe udede ngocansi.
“Ngokuvumela abantu bahwebe ngocansi abafundi bazosika iphethini kulokho babone ukuthi kuyinto enhle uma bezokwenza ucansi ngoba bangahola. Baningi abantu abasebenzisa imishanguzo yengculazi ngakho akumele kugqu-gquzelwe abantu bahwebe ngocansi,” usho kanje.


text:
IMOTO: Freelander2
BAYILANDE phansi iFreelander 2 kwa Land Rover njengoba entsha beyibuyise isishintshe ngokwedlulele kuneyaphambilini. Izinto kwa- Land Rover abaqinise kakhulu kuzo kube ubuntofontofo kanye namandla ahambisana nokubambelela emgwaqweni. Imibala emisha ebonakala okokuqala kwi- Freelander 2 iyona abadonse ngayo amehlo kakhulu. Zonke lezi zinto zenza iFreelander 2 Sport Utility Vehicle (SUV) ihluke kwezinye izimoto ezisesigabeni sayo. Njengomuntu oke wahamba nge Freelander 2 ngicabanga ukuthi lena entsha izogila izimanga emakethe uma kuya ngawo amagama enkehli ngezinto abazishoyo ngayo kwa- Land Rover.
Phela lena yaphambilini ibingenayo i-touch screen, ingasaphathwa ke eyokuthi isingu 7 inch kanye nenxakanxaka yezinto ezihambisana nayo. Enye into ebonakala izodonsa kakhulu abantu kule moto ubuchwepheshe obusha obutholakala kumabhuleki ayo obubizwa nge-‘intelligent’ electric parking brake’. Lobu buchwepheshe busebenza ngokuthi ngesikhathi umshayeli efaka amabhuleki imoto ingavele ibambe ngqi kodwa kuye ngokuthi ihamba endaweni enjani. Lokhu kuhambisana kakhulu nezokuphepha. Ikhamera yangemuva esiza umshayeli uma epaka ungakwazi ukuthi ungagcini ngokubona imoto kwi-screen kodwa kukhona nezwi elikulekelelayo likuxwayise uma usengcupheni yokushayisa.
Into eqapheleka kalula uma ungena kule-Freelander 2 u-dashboard wakhona kanye ne-centre console esihlelwe kabusha. Uma uyazi endala iFreelander 2 kulokhu uzoqaphela ukuthi amabhathini eTerrain Response aseshintshiwe esikhundleni sawo kwafakwa ama switch kanti nesikhala sokubeka izinto basandisile ngaphambili.
IFreelander 2 eyi SE itholakala ngemibala emithathu emisha okungu Ebony, Ivory noma uPimento.
Kukhona iFreelander S lena abathi ngebandayo ngolimi lwaselokishini ebizwa nge-entry level bese kuba khona i-SE esesigabeni esithe thuthu ngokwezinga.
Umehluko kulezi zinhlobo awubonakali kakhulu kodwa ugqame ngaphakathi ngoba kwi S izihlalo zakhona zikhavwe ngesikhumba esijwayelekile, kanti i-SE inesikhumba soqobo esigqize nge stich. Okunye ehluke ngakho i-SE ama-fender ne-grille kanye namasondo angu 19 inch.
OKUSHA KWI FREELANDER2
Isiphuma nenjini engu 117Kw Si4 engu 2.0-litre GTDi esebenzisa upetrol
Isikalo sesisi esingcolisa umoya sehlile ngo 14% saba ngu 224 g/km.
Amandla enjini bawanyuse ngo 7% afinyelela ku 340Nm.
Bayihlele kabusha ngaphakathi njengoba isidle ngokuba isporty.
Izinto ezitholakala kwi Range Rover Evoque zikhona nakwi Freelander 2.
Isidle ngemibala emisha egqamile ngaphakathi.
Iphuma ne-screen esingu 7 inch esichofozwa ngomunwe.
Umsindo we-radio ephuma nezipikha ezingu 825Watts kanti izipikha sezizonke zingu 17.
Inekhamera ngemuva.
IZINJINI ZE FREELANDER
Abantu abazothenga le moto bazokwazi ukuzikhethela phakathi kwezinjini ezimbili okukhona kuzo engu 2.2 litre edonsa ngodizili enamandla afinyelela ku 110kW kanye ne torque engu 140kW. Le moto idonsa ngawo womane amasondo.
Kukhona nenye injini engu 2.2 litre enamandla afinyelela ku 110kW yona edonsa ngamasondo amabili. Iphuma no-gearbox ongu 6 speed oshintshwayo.
Le moto idunyiswa ngokucindezela ibhathini, kanti ngebanga elingu 100km isebenzisa amalitha angu 6.0 kaphethiloli.
Kwezokuphepha iFreelander iphuma ne- Anti-lock Braking System (ABS), Electronic Traction Control (ETC), Electronic Brake-force Distribution (EBD), Cornering Brake Control (CBC), Emergency Brake Assist (EBA), Dynamic Stability Control (DSC), Roll Stability Control (RSC) ne-Engine Drag Control. Kungalesi sizathu iFreelander 2 ithole ukuhlonishwa ngezinkanyezi ezinhlanu ngesikhathi ivivinywa ngaphambi kokuba ikhishwe emakethe.
Le moto iphuma nama-airbag ayisikhombisa okukhona neyasedolweni ngasohlangothini lomshayeli kuphela.


text:
FANELESIBONGE BENGU
LIYAFEZEKA iphupho leqembu lomculo we-house, iMiCasa, lokwaziwa phesheya kwezilwandle njengoba lisestudiyo liqopha iculo nesihlabani se-R&B saseMelika uJohn Legend.
IMiCasa ehlanganiswe nguMo-T, J-Something noDr Duda, imatasa ihlanganisa iculo nalo mculi wodumo lwezingoma ezithi Ordinary People nethi Used To Love You.
Phambilini uMo-T watshela Isolezwe ukuthi bangahle bahlanganise ingoma nalo mculi ogama lakhe nguJohn Roger Stephens kodwa kuleli sonto uJ-Something ukuqinisekisile ukuthi sebeyasebenzisana nalo mculi oyintandokazi kwabesifazane.
“Kumanje sisestudiyo siyaqopha. Into eyenzekayo wukuthi thina leli culo sizoliqopha singapha eMzansi kuthi uJohn aqophe eseMelika. Uzothi uma eseqedile bese eyasithumelela. Sisebenzisa indlela entsha yokwenza izinto manje futhi enobuchwepheshe,” kusho uJ-Something.
Le nsizwa yomlungu abesifazane abazifelayo ngayo, ithe kuzobathatha cishe izinyanga ezine ukuthi baliqede leli culo.
“UJohn Legend ubesenomkhuhlane kancane kodwa ngiyacabanga ukuthi uyalulama manje futhi usalalela i-albhamu yethu ukuze abe nesithombe sokuthi senza umculo okanjani bese ebhala iculo elizohambisana nesitayela sethu,” kuchaza uJ-Something.
Uveze ukuthi bahlose ukulifaka kwi-albhamu yabo entsha ezophuma ngasekuqaleni konyaka ozayo.
“Ngekota yokuqala sibheke ukuthi sibe sestudiyo sihlanganise i-albhamu entsha. Ngaphandle kukaJohn Legend kukhona abanye abaculi esizimisele ngokusebenzisana nabo okubalwa kubona owakwelinye izwe lase-Afrika neqembu lakuleli esicabanga ukuthi lenza kahle kakhulu. Okwamanje angifuni ukudalula amagama abo,” kusho uJ-Something.
UJohn Legend usanda kuhambela kuleli lapho ayenandisa emcimbini wabesifazane eSandton Convention Centre.


text:
Kuboshwe isikhulu soMnyango nosomabhisinisi
2013-01-08 13:02
Johannesburg - Umnikazi webhasi waseGauteng, uboshiwe ngezinsolo ezithi ugwaze ngo-R60 000, egwazela inhloko eMnyangweni wezokuThutha, esiteshini saseDelareyville, kusho uMnyango wezokuPhepha koMphakathi eNorth West.
Umsolwa kuthiwa ubefuna kudedelwe amabhasi akhe ayisithupha, angekho sesimweni sokuba semgwaqeni, amabhasi ashaqwa ngamaphoyisa omgwaqo, kusho okhulumela uMnyango uSimon Mmope.
Isiteshi sibike lolu daba emaphoyiseni, abasolwa zase zibakhalela.
"Inhloko nosomabhizinisi baboshwe bephethe isamba esingu-R30 000," kusho uMmope
Bobabili abasolwa bazovela ngaphambi kweNkantolo yeMantshi yaseDelareyville, ngolwesithathu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Asazicanasela amankentshane eKZN
2012-04-12 08:20
Johannesburg - Awakatholakali amankentshane amabili okubikwe ukuthi agcwele izigange ngasoLundi, kusho eZemvelo KwaZulu-Natal Wildlife ngoLwesine.
"Sizamile ukuwaholela ogibeni kodwa awazange eze," kusho okhulumela inhlangano uMusa Mntambo.
Lezi zilwane kukholakala ukuthi ziyazicanasela endaweni ephakathi kwasoPhapha Game Reserve neNtibane Lodge.
Kubonakale lokhu emuva kokuthi kukhona ababike ukuthi babone ibhubesi, nokuthe uma kuhlolwa amanyela ezidladla kwatholakala ukuthi akusiwona awebhubesi kodwa awamankentshane.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushone 36 engozini evelele isikebhe
2012-10-02 10:01
Hong Kong - Uhambo lwesikebhe obekuyobungazwa ngalo iNational Day luphenduke izinyembezi ngesikhathi sishayisana nomkhumbi sase sicwila eHong Kong, kwashona abantu abangu-36, kusho izikhulu ngoLwesibili.
Bangaphezu kuka-120 abagibeli nabasebenzi abebekulesi sikebhe ukuyobuleka okhilikithi echwebeni eliseVictoria ngoMsombuluko ngesikhathi kwehla le nhlekelele ngasesiqhingini iLamma.
"Bangu-28 abaqinisekiswe ukuthi bashonele endaweni yesehlakalo kwathi abayisishiyagalombili bashonela esibhedlela," kusho isitatimende sikahulumeni.
- Landela
IzindabaNews24 kuTwitter
- AFP


text:
INigeria ibuyisele odokotela abaxoshwa
2012-06-01 11:28
Lagos - Izikhulu ezweni iNigeria zibuyisele emsebenzini odokotela abangu-788 abaxoshwa emsebenzini kulandela ukuba sesitelekeni samaholo ekuqaleni kwenyanga kaMeyi, kusho umbiko.
Odokotela abaxoshwa bahlanganisa ochwepheshe bezifo ezinhlobonhlobo, kuthiwa babamba isiteleka esingavumelekile mhlaka 16 Ephreli.
Isikhulu sikahulumeni enhlokodolobha iLagos uBabatunde Raji Fashola uthi odokotela bazobuyiselwa emsebenzini kulandela izikhalazo ezivela kosopolitiki nenzinhlanganio zomphakathi.
"Angeke uzishaye indiva lezi zikhalo zabantu," esho ekhuluma kumabonakude.
Usihlalo weNigerian Medical Association uDokotela Edamisan Temiye, uthi ubengakezwa lutho ngokubuyiselwa emsebenzini kodokotela.
"Besingakaziswa ngokusemthethweni, ngizwe nje izindaba njengabanye abantu nami," kusho uTemiye.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
Kubulawe oweqe esikoleni sokuthwasa
2012-12-20 14:52
Johannesburg - Amantombazane ayisithupha nabesifazane abane abasolwa ngokubulala owesifazane oweqe esikoleni sokuthwasa bavele eNkantolo yeMantshi yaseHartswater, eNorthern Cape ngoLwesine.
Leli cala libe selihlehliselwa uJanuwari 9, kusho okhulumela amaphoyisa uLieutenant Olebogeng Tawana.
La basolwa abayishumi -- amathwasa ayisishiyagalolunye nesangoma -- basolwa ngokubulala uGabaediwe Motsage, nowashaywa ngesitshwebhu wakhandwa ngamatshe washona ngoLwesibili.
UMotsage, 22, wayiswa kule ndawo ngoMsombuluko, weqa ngabo lobo busuku.
Leli qeqebana lase limjaha lamthola lambulala ngoba lithi uzokhipha izimfihlo.
- Landela
IzindabaNews24 kuTwitter
- SAPA


text:
XnView
-
Iphakeji:
-
-
Inguqulo:
-
-
Ulimi:
-
Thwebula XnView
Incazelo:
Izici Main:
- Izici ezithuthukisiwe ngenkathi esebenza amafayela graphic
- Umdlali Akhiwa-in
- Ukusebenzisana nge imeyili
- Ixhuma nomaukandisa
Amazwana on XnView:
XnView Ahlobene software:
Isofthiwe ukubuka, uhlele bese ukuguqula izithombe. Isofthiwe isekela takhiwo ezinkulu ingcaca futhi ine imisebenzi eminingi ehlukene.
Ithuluzi ukusebenza nge izithombe futhi bahlele izithombe. Isofthiwe ikuvumela ukuba uhlele izithombe, ukusebenzisa imiphumela ehlukahlukene futhi ishicilele kubo kumasevisi popular.
Isofthiwe ukuphatha amaqoqo izithombe namavidyo materials. Futhi isofthiwe kunikeza lula search futhi ububanzi amathuba ukucubungula amafayela.
Ithuluzi elinamandla ukusebenza nge izithombe. Isofthiwe ine isethi enkulu amathuluzi ukudala, uhlele bese bakhiphe izithombe.
Umhleli ezinamandla iqoqo amathuluzi ukusebenza ngemifanekiso. Isofthiwe imodi eyolanda nemingcele ezidingekayo imiphumela elikhulu.
Ithuluzi ukusebenza izithombe kanye nezithombe. Isofthiwe ehlunga eziningi futhi ikuvumela ukuba wengeze imiphumela ehlukahlukene noma ukudala amaphrojekthi ngokuzenzakalelayo.
Isofthiwe ukwakha passport size izithombe nokwandisa ukuba ezindinganisweni zamazwe ehlukene. Isofthiwe kwenza ukuguqula izithombe singene yohlelo ezidingekayo zokunyathelisa.
Isofthiwe ukubuka futhi uhlele izithombe. Isofthiwe iqukethe amathuluzi for inqubo batch kwezithombe-skrini, kubanga collage GIF-izithombe.
Isofthiwe ukulungisa nokucija izithombe ezilufifi. Isofthiwe kuqinisekisa nokuvulwa izinga image ngokuqinisa noma buthaka singagxili.
Ithuluzi ukudala collages photo. Isofthiwe iqukethe iqoqo eziyisisekelo amathuluzi okuhlela, a lot of izifanekiso itholakale kanye nemiphumela ezengeziwe.
Isofthiwe ukuphatha computer eyihlane. Isofthiwe inikeza amalungelo ukufinyelela kwamanye amakhompyutha inkonzo izinga.
Le Amatebhe video Converter oguqula amafayela emidya zibe takhiwo ehlukahlukene. Isofthiwe isekela popular alalelwayo ifomethi, futhi ibuye iningi takhiwo image.
Isofthiwe ukubuka ithelevishini yokusakaza evela emhlabeni wonke. Isofthiwe kuhlanganisa iziteshi eziningi zomhlaba TV iziteshi izinhlobonhlobo ezihlukene radio.
Ithuluzi elinamandla sokufuna amazwi ezidingekayo nemishwana. Isofthiwe ubonisa izincazelo kanye indlela efanele yokubiza amagama lamazwi atholakala futhi ukukhethela bomcondvofana nobe bomcondvophika kubo.
Ithuluzi obusebenzayo yakhelwe ukusebenza nge ezinqolobaneni. Isofthiwe isekela takhiwo popular futhi ikuvumela ukuba ukwengeza watermark ukuvikeleka kwe-copyright.
Bona software xaxa
Operation izinhlelo:
- Windows
- Android
Top software:
Bona software xaxa


text:
Isahluko 1
1 Incwadi yokuqala ngayiloba, Theyofilu, ngakho konke uJesu aqala ukukwenza nokukufundisa,
2 kwaze kwaba lusuku akhushulwa ngalo, esebayalile ngoMoya oNgcwele abaphostoli ayebakhethile;
3 waziveza kubo ephilile emva kokuhlupheka kwakhe ngobufakazi obuningi, wabonwa yibo izinsuku ezingamashumi amane ekhuluma ngezombuso kaNkulunkulu;
4 kwathi ehlangene nabo, wabayala ngokuthi: “Ningamuki eJerusalema, kodwa nihlalele isithembiso sikaYise enasizwa ngami.
5 Ngokuba uJohane wayebhapathiza ngamanzi, kepha nina nizakubhapathizwa ngoMoya oNgcwele kungakadluli izinsuku eziningi.”
6 Khona labo ababebuthene bambuza bathi: “Nkosi, usawubuyisela umbuso ku-Israyeli ngalesi sikhathi na?”
7 Wathi kubo: “Akusikho okwenu ukwazi izikhathi noma imizuzu uBaba akumisele ngamandla akhe;
8 kodwa nizakwamukeliswa amandla, uMoya oNgcwele esefikile phezu kwenu, nibe ngofakazi bami eJerusalema, naseJudiya lonke, naseSamariya kuze kube sekugcineni komhlaba.”
9 Kwathi eseshilo lokho, wakhushulwa bebuka; ifu lamsusa emehlweni abo.
10 Bathi besagqolozela ezulwini emuka, bheka, amadoda amabili ayemi kubo, embethe izingubo ezimhlophe,
11 athi: “Madoda aseGalile, nimeleni nibheka ezulwini na? UJesu lo, osuswe kini enyuselwa ezulwini, uyakuza kanjalo, njengalokho nimbonile eya ezulwini.”
12 Khona babuyela eJerusalema bevela entabeni ethiwa eyemiNqumo eseduze neJerusalema, ibanga lohambo lwesabatha.
13 Kwathi sebengenile, benyukela ekamelweni eliphezulu, lapho bebehlala khona: oPetru, noJohane, noJakobe, no-Andreya, noFiliphu, noTomase, noBartolomewu, noMathewu, noJakobe ka-Alfewu, noSimoni umZelothe, noJuda kaJakobe.
14 Bonke laba baqinisela nganhliziyonye ekukhulekeni kanye nabesifazane, noMariya unina kaJesu, nabafowabo.
15 Ngaleyo mihla uPetru wasukuma phakathi kwabazalwane, isixuku sabantu esasikhona ndawonye kwakungathi ikhulu namashumi amabili, wathi:
16 “Madoda, bazalwane, kwakumelwe ukuba kugcwaliseke umbhalo uMoya oNgcwele awukhulumayo ngaphambili ngomlomo kaDavide ngoJuda owayengumholi kulabo ababamba uJesu,
17 ngokuba wayebalwe kanye nathi, wathola isabelo kule nkonzo.”
18 Lowo-ke wazuza insimu ngomvuzo wokungalungi, wawa ngekhanda, waqhuma phakathi, nezibilini zakhe zonke zachitheka;
19 kwaziwa yibo bonke abakhileyo eJerusalema, yaze yaqanjwa leyo nsimu ngolimi lwakubo ngokuthi i-Akeldama, okungukuthi iNsimu Yegazi.
20 Ngokuba kulotshiwe eNcwadini yamaHubo ukuthi: “Umuzi wakhe mawube yihlane, kungabikho ohlala kuwo,” nokuthi: “Isikhundla sakhe asithathwe ngomunye.”
21 “Ngakho kulawo madoda ayehamba nathi isikhathi sonke, lapho iNkosi uJesu ingena, iphuma phakathi kwethu,
22 kuqalela embhapathizweni kaJohane kwaze kwaba lusuku akhushulwa ngalo kithi, kumelwe ukuba enye kuwo ibe ngufakazi kanye nathi ngokuvuka kwakhe.”
23 Base bemisa ababili, uJosefa othiwa uBarsaba, othiwa futhi uJustu, kanye noMathiya.
24 Base bekhuleka bethi: “Wena Nkosi, owazi izinhliziyo zabantu bonke, ake ukhombe omunye kulaba ababili omkhethileyo
25 ukuba athathe isikhundla sale nkonzo nobuphostoli aphambuka kuso uJuda ukuya endaweni yakhe.”
26 Base bebenzela inkatho; yadla uMathiya; wabalwa kanye nabaphostoli abayishumi nanye.


text:
Uboshiwe kwelokubulawa kwentombazane eKZN
2013-02-22 10:04
Durban - Kuboshwe indoda ngezinsolo zokudlwengula ibulale intombazane eNgwavuma, ngasemngceleni waseSwazini naseMozambique, kusho amaphoyisa aKwaZulu-Natal.
UCaptain Thulani Zwane uthe umsolwa utholakale ebhace kamalume wakhe.
Kuthiwa le ndoda yahlangana nale ngane, 13, igoduka ngoLwesibili olwedlule eJozini.
UZwane uthe kusolakala ukuthi umsolwa wadlwengula le ngane ngaphambi kokuyibulalela esikhotheni.
Le ngane yabe isibikwa njengomuntu olahlekile.
Amaphoyisa athola isidumbu sayo esasesiqala ukubola ngoMsombuluko.
UZwane uthe umsolwa ubekwe icala lokudlwengula nokubulala kanti uzovela eNkantolo yeMantshi yasoBombo kungekudala.
- Landela
IzindabaNews24 kuTwitter
- SAPA


text:
Iphoyisa lizibulale nengoduso yalo eKZN
2011-09-29 07:51
Ulundi - Kwenzeke into engajwayelekile emigaqweni yaseMnambithi ngesikhathi iphoyisa livuka umbhejazane lidubula kwani ephambi kwalo, nalo lagcina ngokuzibulala.
USthembiso Mazibuko, 28, obesebenzela iLadysmith police tactical response team udubule ingoduso yakhe uSthembiso Ngubane, 18, amahlandla ayisishiyagalombili ngesibhamu somsebenzi ngaphambi kokuthi ahambe edubula noma ngubani ahlangana naye endleleni.
Emuva kokubulala ingoduzo yakhe ngezithuba zawo-2:00 ube eseya esiteshini samaphoyisa wadubula elimaza amanye amaphoyisa.
Akagcinanga lapho, ube esephumela ngaphandle wadubula abantu abebezihambela benganake lutho, kanjalo nezimoto ebezimi emgaqweni.
Ube esephindela eflethini lakhe nokuyilapho ezidubule khona.
Okhulumela amaphoyisa aseMnambithi uKaputeni Charmaine Struwig uthe amaphoyisa athole uMazibuko ngaphandle kweflethi lakhe amuphuthumisa eLa Verna Hospital, nalapho ephelele khona.
Kusolakala ukuthi uthole ukuthi ingoduso yakhe ineshende.
- Landela IzindabaNews24 kuTwitter
- The Witness


text:
MLUNGISI GUMEDE
OBENGUMHOLI we-IFP ehostela KwaMashu ohlubukele kwi-NFP ngoMsombuluko uMnuz Zwelithini “Fuhluza” Khumalo kuthiwa useqome ukuya ekubhaceni ngemuva kokuthola izinsongo.
Lo mholi obeyisishoshovu se-IFP kuleli hostela uphoqelekile ukuthi ashiye ikhaya lakhe eNanda ngemuva kokuhamba ehostela wayobhaca endaweni engeke idalulwe ngenhloso yokumvikela.
Engxoxweni neSolezwe izolo, uKhumalo uthe impilo yakhe ibisivele isengcupheni ngoba ubesezakhele izitha eziningi eqenjini.
“Ngihlale ngithola izinsongo ezivela kubantu engingabazi bengisabisa ngokuthi ngizofa, manje ngiyabona ukuthi impilo yami ayisaphephile,” usho kanje.
UKhumalo uthe uhlale ewabikela amaphoyisa ngelezi zinsongo.
“Baningi abantu asebebulewe ehostela KwaMashu iningi labo ebeliwabikela amaphoyisa ngesimo sempilo yabo,” usho kanje.
UKhumalo uthe naye useke wahlaselwa kodwa wasinda.
Uthe ngaphambi kokuthi ajoyine i-NFP kunabalandeli be-IFP abamtshele emehlweni ukuthi akasadingeki kuleli hostela wabe esekhetha ukuzinza eNanda.
Leli phephandaba lithole ukuthi uKhumalo bekunabaholi abathile ehostela akade engahoshelani kahle nabo nokuholele ekutheni ashaywe ngesithende igama lakhe lingaphakanyiswa kwelalabo abebezomela iqembu okhethweni lokuchibiyela.
Kuthiwa uSihlalo we-IFP kuleli hostela uMnuz Mbhasobheni Biyela nguyena ophakamise amagama abantu ababili abazomela iqembu okhethweni lokuchibiyela nokuyinto engazange yehle kahle kuKhumalo.
“Abalandeli beqembu bafunziwe ukuthi kumele bavotele bani abazange banikezwe ithuba lokuthi bazikhethele bona umuntu abamfunayo,” kusho uKhumalo, wengeza ngokuthi kodwa akazange ahanjiswe ukuthi akanikwanga ithuba lokuthi angenele isikhundla sobukhansela.
Uthe ubengeke ekwazi ukubekezelela izinhlamba nokuhlukunyezwa abekuthola kozakwabo eNkatheni.
Umholi we-IFP esifundeni iTheku uMnuz Mdu Nkosi, uthe ukuhamba kukaKhumalo ngeke kuze kube nomthelela otheni.
UNkosi uthe bamfisela inhlanhla uKhumalo ekhaya lakhe elisha. Amaphoyisa asaphenya ngezinsongo zokusatshiswa kukaKhumalo.


text:
Umehlokaboni ngokubulawa kukaCommins
2013-02-25 14:04
Cape Town - Sekuyisikhathi cishe esingangenyanga kwabulawa lowo owabe engumdlali wekhilikithi weWestern Province uJohn Commins kodwa namanje ukukaboshwa muntu, kubika iCape Argus.
Umndeni wakwaCommins manje usukhethe ukukhipha umehlokaboni kunoma ngubani ongasiza ekutholeni ababulali.
UCommins,71, wabulawa ngenyanga edlule ngabesilisa abathathu abagqekeza endlini.
UCommins nonkosikazi wakhe uCherie, baboshwa.
Abaphangi bathatha imali, amasheke kanye nobucwebe, baphinde bathatha nendandatho kaCherie.
Ngemuva kokuba sebehambile, unkosikazi wathola isidumbu somyeni wakhe siboshelwe embhedeni.. Amaphoyisa athe ngaleso sikhathi awabonanga zibazi
Umphenye wangasese wondeni, uChristo Herselman, ukholelwa ukuthi ukubulala kungenzeka kwaba yiphutha izigebengu zazihlose ukuphanga kuphela.
UCommins, owadlalela iWestern Province Cricket Union ngeminyaka yawo-1960s, ngumfowabo omncane wesikhulu esiphezulu seWestern Province uKevin Commins.
Amaphoyisa aseClaremont akuqinisekisile ukuthi asaliphethe leli cala.
Uma unolwazi ungaxhumana noChristo Herselman ku-079 026 1267 noma uMkhusili Ngqiyana ku-073 305 4763.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
SIZWE BLOSE
UKUNGABI sikhulu kwesibalo sabantu ebebehambele umcimbi wokugubha Inkululeko obewubanjelwe eCity Hall, eThekwini ngempelasonto esiphuma kuyona, akubathenanga amandla abaculi ukuthi bakhiphe lonke ikhono labo.
Leli hholo livele laba likhulu kakhulu kunabantu abebehambele lo mcimbi. UJustice Kubheka ongusomahlaya obephethe lo mcimbi ubajabulise kakhulu abantu abebekhona njengoba ebeqhulula amahlaya, uhleko belilokhu luqhuma phezulu.
IMalini ishaye ingoma yayo ethi, Balele balele bachazeka abantu, uZakwe bewungaze ufunge ukuthi uculela inqwaba yabantu ngendlela ebezimisele ngayo, ngesikhathi eseshaya ingoma adume ngayo ethi, Bathi Ngiyachoma kwasukuma wonke umuntu. Abathandi bomculo wokholo abebekhona bathokoziswe uSfiso Ncwane, Avante noNonhlanhla Mlaba. Ngaphandle kwalaba bekukhona namaGroovies kodwa u-Ayanda ubehamba yedwa kukhona nosomahlaya obizwa ngoMpukane.
USthe Khumalo obehlanganise lo mcimbi uthe okwamanje akakhathazekile kakhulu ngesibalo esincane sabantu ebebehambele lo mcimbi. “Into ebeyihamba phambili kumina bekuwukubona abaculi baseKZN nabo besebenza bethola namasenti, uma ubheka kulo mcimbi besibophele bona kakhulu. IGoli uma lihlela umcimbi akubi nenqwaba yabaculi abasuka kwezinye izindawo, yingakho nathi sinabaculi bakulesi sifundazwe abaningi,” kuchaza uSthe.
Uthe okunye okubalulekile ukunika ithuba abaculi ukuthi baveze ikhono labo langempela ngokuthi bacule ngebhendi ephelele kunokuthi basebenzise i-cd.
Ngaphambi kokuthi kuqale lo mcimbi kube nokuhamba ngesikebhe nabanye babaculi kuhlanganisa nabohlelo lwethelevishini iSelimathunzi, kukhulunywa ngokuthi ungathuthukiswa kanjani umculo waseKZN.


text:
BONISWA MOHALE
KULINDELEKE ukuthi lushintshe indlela amazwe aphesheya kwezilwandle alibuka ngayo izwekazi i-Afrika uhlelo olusha lwezindaba olubizwa nge-Focus On Africa.
Lolu hlelo oluzokwethulwa yinkunzi eluvava ebuntathelini yaseGhana, uKomla Dumor, luzoqala ngoMsombuluko Juni 18 ku-BBC News (Channel 400 ku-DStv). luzodlala ngo-7.30 ebusuku.
Ngokusho kukaDumor obese-Oyster Box Hotel, eMhlanga, eThekwini, ukuzokhuluma nezintatheli ngalolu hlelo, luzohluka kakhulu kwezinye ngoba luzobe luxoxa ngezindaba zase-Afrika futhi lwethulwa ngabantu base-Afrika.
Uthe ngeke izindaba zibheke kuphela udlame olwenzeka emazweni ehlukene aleli zwekazi i-Afrika kodwa zizobheka nokuhle okwenzekayo kwezomnotho, ezokungcebeleka nakweminye imikhakha.
“Sinezintatheli cishe kuwo wonke amazwe ase-Afrika kanti naseNingizimu Afrika zikhona izintatheli zethu okubalwa phakathi kwazo oNomsa Maseko noMilton Nkosi abazobe besicoshela konke okwenzekayo. Inhloso yethu wukuthola izindaba ezikhombisa ukuthi i-Afrika ayinalo udlame kuphela kodwa iyizwekazi elithuthukayo nakwezomnotho,” kusho uDumor.
Uthe useke wabhala nangohlelo lososayensi lwe-Square Kilometre Array (SKA) ebuza ukuthi ososayensi baseNingizimu Africa bazosizakala kanjani ngokuba khona kwayo kuleli zwe.
UDumor ubuye waveza ukuthi ukukhonjiswa kwezimpi ezenzeka emazweni ehlukene ase-Afrika akusho ukuthi iziteshi azilithandi leli zwekazi kodwa kuvezwa lezi zimpi ukuze umhlaba wazi ngazo.
“Uma singakhulumi ngezimpi ezenzeka emazweni ethu umhlaba ungeke wazi ngazo. siyaziveza ukuze kutholwe isixazululo. I-Focus On Africa izobukwa ngabantu abangu-77 million e-Afrika,” kusho uDumor.
UDumor wangena ebuntathelini ngo-1998 kanti usebenzele i-BBC kusukela ngo-2007 kuze kube manje.
Uqanjwe ngosuku lwesonto njengabanye abantu baseGhana kanti igama lakhe elithi Komla lisho uLwesibili ngolimi lwakuleliya lizwe.
Kulabo abangenayo i-DStv kulindeleke ukuthi balubone lolu hlelo ngokuhamba kwesikhathi ngoba abe-BBC bazoxoxisana neziteshi ezahlukene, ngokusho kukaMnuz Stephen Martin obhekelele ezokwakha ubuhlobo kwa-BBC.


text:
Kubanjwe osolwa kwelokufa kwephoyisa
2013-01-09 15:03
Johannesburg - Amaphoyisa abophe indoda yesibili ekuthiwa iyathinteka esehlakalweni sokubulawa kwephoyisa elibulawe eKopanong, ngaseBloemfontein, kusho amaphoyisa aseFree State.
Ngokusho kukaCaptain Harry Nagel, umsolwa wesibili uboshwe ekuDewetsdorp Road.
Kuthiwa ubeyingxenye yamadoda amane adubule abulala uSergeant Molahlehi Ephraim Mokhasi, 41, obulawe esehlakalweni sokubamba inkunzi esuphamakethe, ngoLwesibili.
Abaphangi abane babambe inkunzi isuphamakethe ngezithuba zawo-14:00. Kutheleke amaphoyisa ngesikhathi abaphangi bezama ukubaleka, kwaba nokudubulana phakathi kwabo namaphoyisa, kwadubuleka iphoyisa elishonele endaweni yesehlakalo.
Abaphangi bakwaze ukubaleka nemali, i-laptop kanye nesibhamu sephoyisa.
Abasolwa abaneminyaka yobudala ephakathi kuka-19 no-28, kulindeleke ukuthi bavele ngaphambi kweNkantolo yeMantshi yaseBloemfontein, ngoLwesine.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kubulawe abathathu erenki eWanderers
2012-11-20 16:28
Johannesburg - Abantu abathathu badutshulwe babulawa erenki yamatekisi eWanderers, eGoli, kusho amaphoyisa aseGoli, ngoLwesibili.
Amaphoyisa asola ukuthi ukubulawa kwalaba kuhlobene nodlame lwamatekisi oluqhubeka endaweni, kusho uCaptain Pinky Tsinyane.
Abanye abantu ababili balimele bangeniswa esibhedlela, umbiko wezindaba zakwaSABC uthi omunye wamadoda adubuleke ashona bekungumuntu obemile erenki, lona ushonele endaweni yesehlakalo.
Akukaboshwa muntu ngalesi sehlakalo, amaphoyisa asaphenya, kusho uTsinyane.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela
IzindabaNews24 kuTwitter (@IzindabaNews24


text:
Kutholakale isidumbu eMsinga
2013-02-14 16:25
Durban - Kutholakale isidumbu somuntu emfuleni iKranskop
River, emaphandleni aKwaZulu-Natal, kusho uMnyango wezokuBusa ngokuBambisana.
Okhulumela uMnyango uLennox Mabaso uthi uMnyango uzoxhumana nemindeni ebike ukuthi idukelwe yizihlobo njengoba bekuhlasele izikhukhula eMsinga.
Bayisithupha abantu ekubikwe ukuthi banyamalele ngoMsombuluko, ngesikhathi kukhukhuleka imizi yabo, ngemuva kokuthi umfula iSibumba ugcwale wadla izindwani.
Zimbili izidumbu ezitholakale ngoLwesibili, uMabaso uthi bababili abanye abantu asebetholakele.
UMnyango ubike ukuthi kunabesifazane ababili ababulawe umphezulu ngoLwesithathu.
UMildred Ngcobo, 50, ushe wangqongqa ngesikhathi umuzi wakhe kalawondi ugqamuka umlilo, endaweni yaseMasangweni amhlophe, eNquthu.
UMaphungula Malinga, yena ushaywe wumbani ngeSonto endaweni yasemsinga.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Amasosha aseFrance alimaze abane ehlasela inkambi
2013-02-25 16:12
Bamako - Amasosha aseFrance ahlasele inkambi yabeqembu lamaSulumane enhla nezwe iMali, kwalimala abane abaseqenjini i-Arab Movement of the Azawad
(MAA).
Lokhu kwenzeke ngemuva kokuthi ibikade itholene phezulu phakathi kwabeqembu iTuareg anamavukelambuso eMAA kanye namasosha kahulumeni.
"Abane abaseqenjini i-MAA balimele ngesikhathi kuqhunyiswa ngebhomu inkambi i-Infara, eqhele ngo-30km emngceleni wase-Algeria, kusho uBoubacar Ould Taleb ongumholi we-MAA.
"Izindiza zaseFrance zijikijele amabhomu enkambini yethu, kudicileleke phansi izimoto ezinhlanu zombutho wethu."
U-Ould Taleb uthi amasosha aseFrance eseka iqembu labeTuareg iNational Movement for the Liberation of Azawad (MNLA), athi lihlukumeza abesifazane nezingane.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Uyofundela ubudokotela obelusa izinkomo
UYOKWENZA izifundo zobudokotela eNyuvesi yaKwaZulu-Natal umfundi waseMavela High oPhondweni eJozini okhule elusa izinkomo ehamba nebanga elide uma eya noma ebuya esikoleni.
UBongumenzi Simelane (17) umenyezelwe nabanye abafundi abaphase ngamalengiso yize bebefunda ngaphansi kwengcindezi. Ubonga uyise owamyekisa ukwelusa izinkomo, wathi abhekane nezincwadi kuphela ekuqaleni konyaka.
Uthole o-A abahlanu kwi-Maths, Physical Science, Life Science, Life Orientation, IsiZulu no-B kwiAgricultural Science ne-English.
Umcimbi wokumenyezelwa kwemiphumela ka-matric 2016 obuseICC eThekwini umthokozise kakhulu njengoba nomyalezo wokuthi isicelo sakhe sasenyuvesi samukeliwe ungene ekhona.
“Ukuthola lo myalezo ngilana kungithokozisile. Nasekhaya bazojabula uma sebezwa ukuthi ngiyofundela ukuba ngudokotela. Kuzobe kuqala ngami ekhaya ukuthi kube khona udokotela,” kusho uBongumenzi.
Uyise uMnuz Andries Simelane (57) uthe yize yena engasiqedanga isikole kodwa ubenza isiqiniseko sokuthi izingane zakhe ziyafunda.
“Ngibubonile ubunzima bokungafundi, angifunanga ukuthi izingane zami zibe njengami. Uzoba yingane yesithathu ukuya enyuvesi, ezimbili zaya kosebenza emuva kukamatric. Ngamyekisa ngisho ukwelusa izinkomo ngoba ngangingafuni ukuthi kube khona acasha ngakho uma engenzanga kahle ezifundweni zakhe. Siyaziqhenya ngaye,” kusho uSimelane.
Uqhube wathi: “Umntwana ungamxini ngemisebenzi yasekhaya ukuze akwazi ukubhekana nezincwadi. Lezi zingane yizona ezizoshitsha impilo yethu. Sibakhulise sipatanisa kodwa sabekezela,” kusho uSimelane.
Khonamanjalo umfundi waseSiyangempumelelo High KwaCeza, uMthokozisi Khumalo (20) othole o-A abahlanu no-B ababili uthe into yokuqala azoyeza uma esesebenza ukwakhela unina umuzi njengoba sekuphele iminyaka behlala endlini yodaka ehlala ngokudilika.
“Ngibonga nothisha esikoleni abakwazi ukungivulela izandla bangilekelele nasezimalini ngenxa yokwazi isimo sasekhaya. Akukho okudlula ukuzimisela nokubekezela empilweni,” kusho uMthokozisi.
UNgqongqoshe wezeMfundo KwaZulu-Natal, uMnuz Mthandeni Dlungwana, uthe uyaziqhenya ngezifunda zasemakhaya ngemiphumela yazo emihle yize zisasalele ngemuva kwintuthuko.


text:
Akubhekisiwe amahlongandlebe - Nematandani
2012-10-01 16:36
Johannesburg - Kumele buqedwe nya ubudlova obenzeka ebholeni laseNingizimu Afrika, kusho umengameli weSA Football Association, uKirsten Nematandani.
"Abantu abaningi bahamba nemindeni yabo beyobukela ibhola ngoba befuna ukuzithokozisa, kumele bavikelwe ezixhwanguxhwangwini nezidlova," kusho isitatimende sikaNematandani.
"ISafa iyakugxeka ukungaziphathi kahle kwabalandeli."
UNematandani uthe ababukeli bebhola kumele bafunde ukwamukela imiphumela yemidlalo.
"Angeke sivumele abantu ukuthi bazithathele umthetho ezandleni zabo, uma benza njalo balimaza isithunzi esasunguleka ngesikhathi semidlalo yendebe yomhlaba ngonyaka ka-2010."
UNematandani usho kanjena ngemuva kokungaziphathi kahle kwabalandeli beMamelodi Sundowns, ngesikhathi iqembu lidliwa ngo-2-0, lishaywa yiMoroka Swallows, eDobsonville Stadium.
Abalandeli bavuke umbhejazana badicilela phansi impahla ngesikhathi bethukutheliswa ukushaywa kweqembu izikhathi zilandelana.
Umengameli ucele amaqembu ukuthi ayale abalandeli ngendlela yokuziphatha, wathi okwenzeka ezinkundleni kubukwa wumhlaba wonke.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
UJele uzoqala umdlalo neChippa
2012-12-05 12:03
Johannesburg - Umdlali wasemuva we-Orlando Pirates uHappy Jele, uzobonakala umdlalo uqala, phakathi kwezakhe neChippa United, ngemuva kwesikhathi esingunyaka engadlali.
Umdlalo uzobanjelwa e-Athlone Stadium, eKapa, ngo-19:30.
UMagents wagcina ukubonakala enkundleni eqala umdlalo ngomhlaka-19 Novemba 2011, ngaphambi kokuthi alimale.
Abezindaba zeKickOff.com baqinisekise ukuthi lo mdlali oneminyaka engu-25 ubudala, usayine inkontileka entsha yeminyaka emithathu neBhakabhaka.
Umqeqeshi uRoger De
Sa uzoshintsha umdlalo wakhe ngokuqalisa uJele, njengoba kumiswe uSiyabonga Sangweni.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Umbhikisho ekulalelweni kwezethulo ngo-Eskom
2013-01-30 14:05
Johannesburg - Iqulu labantu libhikishe ngaphandle kwaseGallagher
Convention Centre, eMidrand, la khona abakwaNational Energy Regulator of SA (Nersa), belalele khona izethulo zomphakathi ngesicelo sakwa-Eskom sokwenyusa amanani kagesi.
Balinganiselwa ku-100 abantu abakade begqoke izikibha ezibomvu, ababambe umbhikisho bephethe izingqwembe.
Ezinye izingqwembe bezithi: "Isicelo sakwa-Eskom sizoqeda imisebenzi kwehle nesimo somnotho.".
Abesilisa ababili babonakale bezibophe ngamakhebula kagesi, belele phansi, ngasemakhanda kunezingqwembe ezithi: "Eskom uyasibulala".
Abakwa-Eskom bafaka isicelo sokwenyusa amanani kagesi ngo-16% kuze kube yiminyaka emihlanu, ukulalelwa kwezimvo zomphakathi kuzoqhutshwa kuwona wonke amadolobha.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Abaholelwe othisha baseLimpopo - SADTU
2012-11-14 14:01
Johannesburg - Othisha baseLimpopo abakade befundisa ohlelweni lokusiza abafundi baka-Grade 10, olubizwa ngeCatch-Up Programme ngenyanga kaSeptemba, namanje abakaholelwa.
Lokhu kuvezwe yinyunyana yothisha iSA Democratic
Teachers' Union, ngoLwesithathu.
"Kuyaphoxa ukuthi ngemuva kwemizamo eminingi kangaka yokuthi othisha bazibandakanye, abasaholelwa...sinika uMnyango kuze kube ngumhlaka-15 Novemba, ukuthi unike othisha izimali zabo," kusho uNobhala weSadtu esifundazweni uMatome
Raphasha.
URaphasha uthi inyunyana izothatha izinyathelo uma kuwukuthi uMnyango uyahluleka ukukhokhela othisha, uthi akukhathaleki ukuthi lesi yisikhathi sokubhalwa kokuhlolwa kwabafundi.
"Sibamba imihlangano ukuzama ukuxazulula le nkinga, asikanqumi ukuthi kuzokwenzekani uma uMnyango ungakhokhi, mhlampe singase siwuyise enkantolo," echaza.
Uhlelo lokwelekelelwa kwabafundi lwasungulwa ngemuva kokuvela kokuthi kukhona abasalele emuva ngenxa yokungahanjiswa kwezincwadi kusanesikhathi.
Okhulumela uMnyango esifundazweni uPat Kgomo
uthe uMnyango usahlanganisa ukuthi yibaphi othisha ababa yingxenye yalolu hlelo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Kunwetshwe umnqamulajuqu wabavukuzi
2012-11-12 10:00
Johannesburg - Unwetshelwe uLwesithathu umnqamulajuqu obekelwe abasebenzi basemayini yakwa-Amplats, eRustenburg, abakade betshelwe ukuthi ababuyele emsebenzini ngoMsombuluko, kusho umfelandawonye wezinyunyana zabasebenzi iCongress
of SA Trade Unions (Cosatu).
"Sibe nesivumelwano nesikhulu sakwa-Anglo American Platinum, uChris Griffith, savumelana ngokuthi abasebenzi babuyele emsebenzini ngoLwesithathu," kusho uNobhala Jikelele weCosatu uZwelinzima Vavi, ekhuluma emsakazweni iSAfm.
"Ntambama ngoMsombuluko, sizohlangana nabasebenzi abasesitelekeni, bacele ukuthi kube nomhlangano."
Abasebenzi bakwa-Amplats bangena esitelekeni kusukela mhlaka-12 Septhemba, bafuna ukwenyuselwa amaholo afinyelele ku-R16 000 ngenyanga.
Inkampani yaxosha abasebenzi abangu-12 000, ngemuva kokuthi bahluleke ukuvela ngaphambi kwekomidi lokuqondiswa kwezigwegwe, kuze kube manje, kuqhubeka izingxoxo zokuzama ukubuyisela laba emsebenzini.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
NOKUBONGWA PHENYANE
Ebika eNew Hanover
KUSIZE ukuba khona kwamaphoyisa besho ukulidla balifele ibhungu elisolwa ngokudlwengula ugogo oneminyaka engu-94 endaweni yakwaSwayimane.
Izolo umphakathi wakule ndawo utheleke ngamatekisi wagcwala enkantolo yeMantshi eNew Hanover lapho bekuvela khona uKhulekani Ndlela (28), obhekene namacala amabili elokugqekeza ngenhloso yokudlwengula nelokunukubeza ngokocansi.
Lo mlisa kuthiwa ngoMgqibelo ebusuku wagqekeza emzini walo gogo wafika wamdlwengula elele nabazukulu bakhe ababili.
Umphakathi nabantu abadala obekukhona kubo nogogo bagcwale inkantolo bekhuza iziqubulo, bephethe izingqwembe ebezibhalwe ukuthi umsolwa angayitholi ibheyili.
Ngaphakathi enkantolo ngesikhathi engena umsolwa ubembozwe ubuso ukuze abezindaba bangamthwebuli izithombe. Kube nokuhhumuzela abanye bechapha inhlamba ngesenzo sakhe esifaniswe nobulwane.
Umshushisi, uMnuz Jabulani Maphumulo, uthe akumele umsolwa anikezwe ibheyili ngenxa yesigameko asenzile.
“Inkanto-lo kumele kube yinto engamele nakancane ize iyicabange ukunikeza umsolwa ibheyili njengoba eyingozi emphakathini futhi ngisho angaphumela ngaphandle impilo yakhe ingaba sengcupheni,” kusho uMaphumulo.
IMantshi, uNkk Virushka Jamuna, ithe ngenxa yezizathu ezibekwa ngumshushisi futhi ezizwakalayo, uNdlela uzohlala ezitokisini.
Leli cala libe selihlehliselwa u-Agasti 3, nalapho kuyobe sekuzwakala ukuthi uyayithola ibheyili noma cha.
Izinhlangano ezikumfelandawonye oholwa i-ANC, okukhona kuzo iCosatu, SACP, ANCYL ne-ANCWL ziphelezelwa nguNgqongqoshe wokuThuthukiswa koMphakathi uNkk Weziwe Thusi nazo bezikhona.
UNkk Thusi uthe kumele nakanjani kuzame ukuvikelwa abantu abadala emphakathini.
UNkk Julia Hadebe (67), onguma-khelwane walo gogo uthe sebehlala ngokwesaba ngemuva kwalesi sigameko.
“Sengihlala emizini yabantu njengoba nami ngihlala nabazukulu nje. Sicela uhulumeni angalinge amdedele lo mfana ngoba asisamfuni nathi emphakathini,” kusho uNkk Hadebe.


text:
Kuxwayiswa abesifazane abahlukunyezwayo
2013-02-12 14:02
Yanga Soji noTebogo Thamage, Daily Sun
Johannesburg - Kunamadoda angayiboni inkinga ngokulala namadodakazi awo, uma beya nawo ocansini awakholelwa ukutheni bayawadlwengula.
Bakholelwa ukuthi banelungelo lokufundisa izingane zabo ukuthi lwenziwa kanjani ucansi.
Abanye omama, ngenxa yokuswela ukudla emakhaya, baphoqelela izingane zabo ezisafunda amabanga aphansi ukuba ziyenge amadoda amadala anemali.
“Abanye omama la ngaphandle baqwayizisa izingane zabo, ukuze bathenge isinkwa," kusho uPatricia Heslop, elandisa iDaily Sun.
UHeslop noColleen Moabelo baphethe iGuild Cottage eParktown West, eGoli, okuyindawo eyodwa lapho kulashwa khona izingane ezihlukunyeziwe eNingizimu Afrika.
“Omama isikhathi esiningi bayaphoqeleka ukuba bavumele abayeni babo ukuba bahlukumeze amadodakazi abo," kusho uHeslop.
“Ngokujwayelekile indoda kusuke kuyiyo engenisa imali ekhaya, umama ethembele kuyona ukuze aphile."
Uthe amanye amadoda adlwengula izingane zawo asuke ecabanga ukuthi ngeke zikhulelwe.
“Amanye amadoda akwenza lokhu ngenhloso yokuzithokozisa ecabanga ukuthi ngeke ajeziswe," kusho uHeslop.
Kukhuthazwa izingane nabesifazane ukuba babike ngalezi zigameko, bangathuli ukuze bezosizakala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Thola
ezinye izindaba zeDaily Sun kumakhalekhukhwini wakho
- Thola
izindaba zeDaily Sun kuFacebook
- Daily Sun


text:
OWAYENGUMENGAMELI wokuqala wentando yabantu, uMnuz Nelson Mandela (osesithombeni), ululama kahle. Lokhu kushiwo yihhovisi likaMengameli izolo.
“Odokotela abaxilonga uMandela balokhu beqhubeke njalo nokusibikela ngokululama kwakhe futhi bathi benelisekile yindlela alulama ngayo,” kusho uMnuz Mac Maharaj, okhulumela ihhovisi likaMengameli Jacob Zuma.
UMandela (94), wathuthelwa esibhedlela esiseQunu, e-Eastern Cape, ngoMgqibelo, walaliswa esibhedlela i-1 Military ePitoli.
Ihhovisi likaMengameli lithe uphethwe yisifo esihlobene namaphaphu.
Liphinde lanxusa ukuba umndeni wakhe uhlonishwe ngokunikwa isikhathi sokubhekana nalesi simo.


text:
I-NUM income abaqokelwe ukumela abasebenzi
2012-12-21 10:36
Johannesburg - Ukukhethwa kwabaholi abamela abasebenzi ekomidini eliphezulu le-ANC kwamukelwe ngazo zombili yiNational Union of Mineworkers (NUM) ngoLwesihlanu.
"Siyakuthokozela ukuthi sesinyusiwe isibalo sabaholi abamela abasebenzi lokhu kuqhubezela phambili isinqumo seCosatu sokukhulisa izikhundla ze-ANC,” kusho uNobhala Jikelele weNUM uFrans Baleni esitatimendeni.
"Sibongela kakhulu uMengameli we-NUM uSenzeni Zokwana, okhethelwe ukuba angene esigungwini esiphezulu kanye nabo bonke abaholi abamela abasebenzi abakhethelwe ukuba seqenjini elibusayo".
Abamele izinyunyana zabasebenzi abafakwe ekomidini eliphezulu le-ANC kuleli sonto engqungqutheleni eseMangaung umengameli weCongress of SA Trade Unions uSidumo Dlamini, kanye noNobhala Jikelele weNehawu uFikile Majola.
UNobhala Jikelele weCosatu uZwelinzima Vavi wenqaba ukungenela umbango.
UBaleni uthe i-NUM isilangazelela ukubona isetshenziswa imigomo ebalulwe engqungqutheleni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
MTHOKOZISI MNCUSENI
UZOBHUKUDA emalini umgadli weMoroka Swallows, uSiyabonga “Bhele” Nomvete emva kokuhlabana kwakhe emcimbini wePremier Soccer League (PSL) wokuklonyeliswa kwabadlali obuseLyric Theatre eGoli izolo ebusuku.
Yize uNomvete ubelokhu ekugcizelele njalo ukuthi into engamjabulisa kakhulu wukuwina isicoco seligi kodwa ngeke awunqabe u-R600 000 azowuthola emva kokudla umhlanganiso emaqoqweni abeqokwe kuwona, okuhlanganisa nomklomelo weFootballer of the Year okhishwa wusihlalo wePSL.
Lesi sihlabani saKwaMashu siwine emkhakheni we-Absa Premiership Player of the season ohamba no-R150 000, Absa Premiership Players’ Player onesheke lika-R150 000, edlisela ogageni uSiyabonga Sangweni we-Orlando Pirates naye obeze kulo mcimbi ethwelwe ngeqoma emva kokushaya into ecokeme esizinini yakhe yokuqala neBucs.
UNomvete ube esegixabezwa ngo-R50 000 wokuba umshayimagoli ophambili njengoba evalele angu-20 emidlalweni yeligi.
Amagalelo kaNomvete, obese kuphele iminyaka emibili engekho eqenjini lesizwe, azwakele nakumqeqeshi weBafana Bafana, uPitso Mosimane, njengoba egcine ehlulekile wukumziba wambizela eqenjini lakhe elikhempe eRusternburg lapho lizicijela imidlalo yokuhlungela yeNdebe yoMhlaba.
Abamazi kangcono lo mdlali, oseke wadlalela i-Udinese kuSerie A phesheya kwezilwandle, bathi akumangazi ukumbona eshaya into ecokeme.
USibusiso “Rhee” Zuma weSuperSport United ongumngani wakhe usanda kutshela leli phephanda ukuthi iBhele liyindoda ezifelayo ngomsebenzi walo.
UZuma wathi abadlali abancane bangasika iphethini kuBhele njengoba ewazisa umsebenzi wakhe futhi ehlezi ezimisele.
Nomqeqeshi wakhe kuSwallows, uGordon Igesund, othathe umklomelo womqeqeshi ovelele, uke wakuncoma ukuzimisela kukaNomvete.
“Asikho isimanga asenzayo, uyazimisela ejimini futhi indlela awuhlonipha ngayo umsebenzi wakhe uba ngowokuqala ukufika ejimini, ahambe ekugcineni,” kusho u-Igesund.
Yize umgadli uNyasha Mushekwi ehluleke wancama wukutholela ezakhe amagoli kowamanqamu eNedbank Cup kodwa uhlomulile ngo-R100 000 wokushaya amagoli amaningi kulo mqhudelwano.
UMushekwi waqhululula amagoli ayisithupha beshaya iPowerline FC ngo 24-0 ku-Last 32, wengeze ngamanye amathathu kweminye imidlalo yeNedbank.
Unozinti weSundowns, uWayne Sandilands, ukhale wemuka nomklomelo weGoalkeeper of the Season wamshiya encela izithupha unozinti we-Orlando Pirates, uMoeneeb Josephs, omangaze abaningi elaxaza iqembu lesizwe ngesonto eledlule.
Isiyonke imiklomelo yamaPSL Awards
n Footballer of the Year: Siyabonga Nomvete (R250 000)
n Nedbank Cup Player of the Tournament: Nyasha Mushekwi (R100 000)
n Nebank Cup Young Player of the Tournament: Thabiso Nkoana (R25 000)
n Telkom Knockout Player of the Tournament: Benni McCarthy (R200 000)
n MTN8 Last Man Standing: Oupa Manyisa (R150 000)
n Absa Premiership Player of the Season: Siyabonga Nomvete (R150 000)
n Absa Premiership Players’ Player: Siyabonga Nomvete (R150 000)
n Absa Goalkeeper of the Season: Wayne Sandilands (R50 000)
n Absa Premiership Red Hot Young Player: Ronwen Williams (R50 000)
n Absa Premiership Coach of the Season: Gordon Igesund (R75 000)
n Absa-lutely Awesome Goal: Benni McCarthy (R50 000)
n Absa Premiership Top Goal Scorer: Siyabonga Nomvete (R20 000)
n NFD Top Goal Scorer: David Hadebe (R50 000)
n Referee of the Season: Victor Hlungwani (R50 000)
n Assistant Referee of the Season: Zakhele Siwela (R40 000)


text:
Ngisola uProsper ngokuhlaselwa kwethu - Tina
2012-12-17 08:45
Johannesburg - Kuphenduke amatafula ngesikhathi unkosikazi kasomabhizinisi uProsper Mkwaiwa, umculi we-Afro-pop uTina, emsola ngokuba ngungqondongqondo ekuhlaselweni kwabo, kubika iSunday World.
UTina noProsper badutshulwa besehhotela eMorula Sun esikhathini esingangenyanga esedlule ngowesilisa owathi abenze ucansi phambi kwakhe.
Umsolwa wabadubula wase ekha phansi, eshiya isibhamu ngemuva.
Bekunokuhlawumbisela ezinkundleni zokuxhumana ukuthi uProsper uyathinteka kulesi sigameko.
UTina ushaye ingwijikhwebu ngesikhathi eveza ukuthi uyamsola umyeni wakhe ngokuthi nguye owathumela umsolwa ukuba ambulale.
"Uma uProsper engasangithandi kungani engangishiyi pho?" kubuza le ntokazi ebikhala ingakwazi nokuzibamba.
Uthi umyeni wakhe akaze alale emzini wabo kusukela kwenzeka lesi sigameko.
UProsper uyazikhahlela lezi zinsolo njengoba ethi uTina umsola ngokuthi yizintombi zakhe ezifuna ukumbulala, nokuyinto engekho, esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Indoda izibulale nonkosikazi nentombi
2013-02-18 14:03
Ayanda Mdluli, The Witness
Durban - Kusaphele izinsuku ezimbili kuphela kudlule usuku lwezithandani, indoda yaseWestville, ekukholakala ukuthi inenkinga yezimali, isidubule yabulala unkosikazi nentombi.
Indoda kuthiwa yenze lesi sehlakalo phambi kwamadodakazi ayo amabili.
UMzonjani Sithole, 52, ube nengxabano nonkosikazi ngoMgqibelo, wase emdubula, wadubula nentombi ngaphambi kokuthi abhekise umbhobho wesibhamu ngakuye naye azingqokloze, kusho ilungu lomndeni elingathandanga ukudalulwa.
Unkosikazi kaSithole nguFisani Sithole, 42, kanti intombi nguZinhle Kunene, 35.
Akukho okutheni osekuhleli obala mayelana nalolu daba, imibiko yabezindaba ithi abashadikazi bebephezu kwesehlukaniso.
Umndeni unqabile ukuphumela obala ngalolu daba.
Okhulumela amaphoyisa uLieutenant Colonel Jay Naicker uthi kuyaphenywa ngalokhu kubulala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- The Witness


text:
Lilengela eweni ikusasa likaTeko
2013-02-26 12:02
Johannesburg - Ikusasa likaTeko Modise lilengela eweni kuMamelodi Sundowns njengoba kunamahemuhemu athi angase asale enqoleni yabazowelela esizinini elandelayo.
Lo mdlali wasesiswini akazange ayivuselele inkontileka yakhe ngemuva kokuhlangana nezikhulu zeqembu.
Abazithamundayo bapotshozele iKickOff.com ukuthi isizathu salokhu yingoba abaphathi bahlukene phakathi ngekusasa likaModise kuleli qembu.
“Ekuqaleni abaphathi bavumelana ngokuthi bamgcine uModise kepha izinto zashintsha ngesikhathi iSundowns iphakamisa ukuthi kubuyekezwe inkontileka yakhe.
“Le nto iyamkhathaza lo mdlali kanti ngezinye zezizathu ezenza ukuthi abuye eZimbabwe ngesikhathi iqembu lihambele khona,”
kusho umthombo.
UModise, inkontileka yakhe ephela ngoJuni, ungomunye wabayikha ngamafosholo imali kule kilabhu, kodwa akaze anqobe sicoco neqembu solokhu alijoyina eminyakeni emithathu eyedlule.
Omele uModise uJazzman Mahlakgane uthe akakahlangani nezikhulu zeSundowns ngenxa yokuthi usanesimo esiphuthumayo abhekene naso ekhaya.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
USALE nezimpahla obuzigqokile kuphela umndeni wase Azalea ngesikhathi kusha kungqongqa indlu oqashe kuyo ngoLwesihlanu olwedlule.
UMnu Mthandeni Dlangisa (35) obehlala kule ndlu kanye nomndeni wakhe uthe kushe yonke into okubalwa kuyo ngisho izimpahla zamalungu omndeni wakhe.
Lokhu kwenzeke ngezikhathi zasemini nokulapho uDlangisa aziswa khona ngokuqubuka komlilo.
Elandisa iphephandaba i-Echo uthe akazi ukuthi ngabe yini imbangela yokuthungeleka komlilo. Uthe okuvelayo komakhelwane nababekhona, ababona kuqubuka umlilo kusolakala ukuthi edalwa ukusha kwesigubhu sikagesi eseqhumile.
“Ukuqhuma kwesigubhu sikagesi kusolakala ukuthi yikho okuqubule lo mlilo oshisa indlu,” kuqhuba yena.
Uthe ukuthola kwakhe ngalokhu washayelwa ucingo watshelwa ukuthi kumele aphuthume njengoba ayelapho ebambe khona itoho.
“Ngathuka kakhulu ngoba kwakuyinto engangingayilindele ngesikhathi ngithola ucingo mayelana nesehlakalo. Okwafika emqondweni wami ngazibuza ukutho ngabe ikhona yini into engazange ishe.Ngafikelwa imicabango yezimpahla zami ngoba ngangazi ukuthi umndeni wami awukho ngaleso sikhathi. Kushe yonke impahla ebikhona endlini kumanje akukho lutho. Kwasha imibhede emibili, omabonakude ababili kanye ne computer yami engisiza kakhulu nayo yasha yangqongqa,’ kuqhuba uDlangisa.
Elinganisa inani lezimpahla zakhe ezishile liyafika ku-R50 000. Uthe nazo zikhona ngoba ubezama, apatanise azithenge ngemali ayithola ngokubamba amatoho ezingadini zabantu.
“Ngiyafisa ukuthola usizo kunoma ubani ongaba nozwelo. Kushe ngisho izimpahla zokugqoka, kuyimanje sisele nezimpahla esizigqokile kuphela. Uma kungakhona ongasisiza asixhase nanoma ngaluphi usizo singakuthokozela lokho. Nokuba siyadla kungenxa womngani wami okunguyena osipha ukudla ukuze sikwazi ukulala sidllile. Asikhethile mayelana nosizo siyokwamukela noma iluphi usizo esingaluthola kubantu,” ezikhalela.
UDlangisa ubuye wathi uyabonga ngoba akekho umuntu olimele kulesi sigameko. “Akekho owayekhona endlini nokwadala ukuthi kungabi namuntu owalimala,” kusho uDlangisa. Ofisa ukusiza uDlangisa angamshayela ku-078 608 3719


text:
Kuqhunyiswe i-ATM e-Akasia
2011-03-30 08:25
Johannesburg - Amaphoyisa aseGauteng athi kugetshengwe isitolo kwaqhunyiswa nemishini emibili yemali (ATM) e-Akasia, enyakatho nePitoli.
Owamaphoyisa uKaputeni Solly Marindi uthe amadoda ayisihlanu akhombe unogada ngesibhamu amphoqa ukuthi angene esitolo sakwaSpar e-Extension 10 ngoLwesibili.
Ngaphakathi esitolo bayalela abasebenzi ukuthi balale phansi base bephoqa imenenja ukuthi ivule lapho kuhlala khona imali.
"Bathathe imali elinganiselwa ku-R20 000," esho.
Baqede lapho baqhumisa ama-ATM amabili angaphandle kwesitolo babaleka nesamba semali esingaziwa.
- SAPA


text:
Banengcindezi ongqongqoshe nezikhulu - Motlanthe
2012-11-16 14:03
Pretoria - Bunengcindezi ubudlelwano babanye abasebenzi bakahulumeni nezimiso zabo zezombusazwe, kusho iPhini likaMengameli wezwe uKgalema Motlanthe, ngoLwesihlanu.
"Ukuxhumana okukhona phakathi kwezisebenzi zikahulumeni nezimiso zezombusazwe, yinto entsha embusweni wentando yeningi eNingizimu Afrika," kusho uMotlanthe ekhuluma e-University of Pretoria.
"Ngezinye izikhathi lokhu kufaka ingcindezi kongqongqoshe kanjalo nabaqondisi eminyangweni kahulumeni. Ukushoda kwamakhono kuphinde kube nomthelela ekungaqhutshweni ngendlela komsebenzi."
UMotlanthe ubekhuluma emhlanganweni wesihlanu obizwa nge-5th Annual School
of Public Management and Administration, ePitoli.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Basenkingeni abazale izingane ezimbili onyakeni
2012-12-13 10:02
Johannesburg - UMnyango wezaseKhaya uyala ukubhalisa ingane ezalwe ngemuva kwezinyanga eziyisikhombisa kuphela kwazalwa umfowabo, kusho umbiko wangoLwesine.
Abazali balolu sana olunezinyanga ezintathu, batshele iphephandaba iBeeld, bathi uMnyango uyala ukubhalisa umntwana wabo, athole isitifiketi sokuzalwa.
U-Abraham Jacobus (Jaco) Smith, wazalwa engakaziqedi izinyanga eziyisishiyagalolunye esesiswini, uzalwa nje, kusaphele izinyanga eziyisikhombisa kwazalwa umfowabo uWilliam.
Abazali, uBraam Smith nonkosikazi wakhe uSuzette, baseKomatipoort, eMpumalanga, batshelwa yisikhulu soMnyango ukuthi angeke bakwazi ukubhalisa umntwana wabo.
Isikhulu sathi uhlelo loMnyango aluvumi ukuthi kubhaliswe izingane ezingaphezu kweyodwa esikhathini esingunyaka, futhi zizalwa ngabazali ababodwa.
Laba kwathiwa abaxhumane noMnyango ePitoli isikhulu soMnyango uRonnie Mamoepa uthi uMyango uyalulandela lolu daba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
UZulu angase ahlomule ngoshwele
2012-05-15 10:06
Durban - Angase achithe izinyanga eziyisishiyagalolunye nje vo esejele usomabhizinisi waseThekwini uSifiso Zulu njengoba ziziningi izinkomba zokuthi angase athole ushwele kamengameli osanda kumenyezelwa uMengameli Jacob Zuma, kubika iThe Mercury.
UKhomishana wezoMnyango wezokuHlunyeleliswa kweziMilo uJames Baxter utshele leli phephandaba ngoMsombuluko ukuthi uZulu
“nakanjani” uzoba yingxenye yalabo abazophulelwa isigwebo ngezinyanga ezingu-18.
Kodwa konke lokhu kuzoncika ekutheni uziphatha kanjani ejele nokuzonikeza ibhodi likashwele isizathu sokuthi limdedele, kodwa kuphela uma eseqede ukudonsa izinyanga eziyisishiyagalolunye ezisele.
Lokhu kuchaza ukuthi uZulu angase abe ngokhululekile ngoFebhuwari wonyaka ozayo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Uhulumeni uzosiza uZahara
2012-04-23 11:55
Johannesburg - Uhulumeni wesifundazweni i-Eastern Cape usememezele ukuthi uzongenelela ekuzameni ukuxazulula ingwadla yobuphofu ebhekene nomzwilili odabuka esifundazweni uZahara, ogama lakhe langempela nguBulelwa Mkutukana.
Ukungenelela kukahulumeni kulandela imibiko ephume ephepheni iSunday World elibike ukuthi lo mculi akanayo imali, akaholelwa njengoba esahlala emzini womunye wabaphathi bakhe, okungabanikazi beTS records.
UNgqongqoshe woMnyango wezeMidlalo, amaSiko namaCiko uXoliswa Tom uthe uzohlangana namakomidi athize kubhekwe ukuthi ungasizakala kanjani umndeni wakwaMkutukana.
"Kuzohlanganwa kubhekwe ukuthi yiziphi izinyathelo ezingathathwa ukuzama ukusiza."
Udadewabo kaZahara, uNomonde, uthi umphathi kaZahara uThembinkosi
Nciza ubashiya ngaphandle njengomndeni uma enza izethembiso, uthi uNciza ukhuluma eceleni nabazali abangaqondi lutho ngebhizinisi.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News24


text:
LUNGI LANGA
KUSOLWA ukuthi uxabane nonina kubangwa imali elahlekile umfana (14) ozilengisile.
Ingxabano esuswe ukuduka kwemali okuyiyo okuthiwa iholele ekutheni u-Asanda Mncwabe waseHammarsdale obefunda uGrade 7 Okhozini Primary azilengise ngoMgqibelo emini.
Okhulumela amaphoyisa KwaZulu-Natal uLt-Col Vincent Mdunge, uthe isidumbu sika-Asanda sitholakale silenga esihlahleni.
“Utholakale elenga ngothayi esihlahleni esagqoke umfaniswano wesikole,” kusho uMdunge.
Uthe uphenyo lwabo luveze ukuthi u-Asanda uxabane nonina ekuseni ngoLwesihlanu esaya esikoleni bebanga imali ebilahlekile ekhaya.
Uthe ngokwazi kwabo ugcine ngalelo langa ukubonakala kwaze kwaba utholakala ngoMgqibelo eselenga emthini.
Kuthiwa uhambe ekhaya ngoLwesihlanu waze watholakala bude buduze nakubo eselenga ngothayi wesikole. Elinye ilungu lomphakathi elicele ukuba igamala lalo ligodlwe, lithe umfana ucele imali yokuhamba nesikole kunina, wamnqabela wase ephetha ngokuzithathela u-R70. Unina ube esemshaya wase ebaleka wagcina ngokutholakala eselenga emthini.
Umndeni ka-Asanda obubukeka usathukile emuva kokuthola ngalesi sigameko awuzange uthande ukuphawula ngaso.
Ngesikhathi kulandwa isidumbu omakhelwane bebesababaza isinqumo esithathwe yilo mfana.
Izigameko zokuzibulala kwezingane seziphenduke insakavukela. Ngonyaka odlule umfana waseBellair, eThekwini wazilengisa okusolwa ukuthi wayedinwe uthisha wakhe. Omunye umfana waseMbumbulu wazilengisa ngoba bemngcona ngebala lakhe.


text:
Imfene ibahlalise lubhojozi
UHLELI lubhojozi umphakathi waseMfekaye eMtubatuba ngenxa yemfene engawunike thuba ngokuwuhlasela.
Impilo isiphenduke yaba nzima kulo mphakathi ngenxa yale mfene okungaqondakali ukuthi iqhamuka kuphi. Ngokusho kwamalungu omphakathi Isolezwe ngeSonto elixoxe nawo, le mfene isinesikhathi esingangenyanga iqalile ukuba wuvanzi.
UMnuz Doctor Nxumalo (34) uthe ibimhlasele ngoMsombuluko ebusuku.
“Namanje ngisathuthumela umzimba uma ngiyicabanga indaba yale mfene ebigasele kwami ebusuku ngingazelele,” esho enikina ikhanda uNxumalo.
Uthe ubekwakhe ngesikhathi ezwa izinja zikhonkotha ngokungejwayelekile kodwa wanganaka. Uthe uzwe into idonsa ijezi avale ngalo imbobo eseceleni kwesicabha ekhishini lapho ebehleli khona.
Uthe ibisilidonsile kodwa ucabanga ukuthi izwe izigi zakhe yabaleka. Uthe uthathe amanzi wawakhulekela, wawafafaza ejezini ngaphambi kokulithinta ngoba esaba ukuthi belithintwe imfene. Uthe ubesesaba ukuthi mhlawumbe ilihuqe ngemithi ngoba usola ukuthi isetshenziselwa ukuthakatha.
Omunye nguNkk Thembela Dube othe: “Umfana wami ubeyongena ekhishini njengoba lihlukene nezinye izindlu. Uma esephambi komnyango uzithele kuyona imfene yabaleka, naye wabaleka. Umfana uthi yayime ngasemabhodweni. Asazi ibiyokwenzani, sihlalele ovalweni lokuthi izosilimaza ngoba kwakusakhanya ingena ekhaya.”
UNkk Sindisiwe Ndlovu naye ukhala esifanayo njengoba ethe igulukudele ekhishini.
Lesi senzo sale mfene sibenza bonke bacabange ukuthi ilambile. Ukuya kwayo emakhishini emizi yabantu kungenxa yokudonswa wuqhonono lwezitshulu ezisuke ziphekiwe.
“Le mfene kungenzeka ukuthi umnikazi wayo akasayiphakeli, manje isifuna ukudla emizini yethu. Inkinga siyesaba ngoba mhlawumbe inenjwe ngemithi futhi inolaka. Kweminye imizi isilimaze izinja ziyihubha.
“Bathi imnyama, iyisigadlabeyana kanti ibukeka inamandla. Ike yazama ukulimaza izithandani ebezipepenyeka ebusuku, zacela empunzini,” kusho uNkk Ndlovu.


text:
Isahluko 1
1
Izwi likaJehova lafika kuJona indodana ka-Amithayi, lathi:
2 “Suka uye eNineve, umuzi omkhulu, umemeze phezu kwalo, ngokuba ububi balo benyukele ebusweni bami.”
3 Kepha uJona wasuka ebusweni bukaJehova ukuba abalekele eTharishishi, wehlela eJopha, wafumana umkhumbi obuyakuya eTharishishi; wakhokha imali yawo, wakhwela kuwo, ukuba ahambe nawo, aye eTharishishi, asuke ebusweni bukaJehova.
4 Kodwa uJehova waphonsa umoya omkhulu elwandle, kwaba yisiphepho esikhulu elwandle; kwacatshangwa ukuthi umkhumbi uyakwaphulwa.
5 Khona amatilosi esaba, akhala, kwaba yilelo nalelo kunkulunkulu walo, aphonsa elwandle impahla ebisemkhunjini ukuba ube lula kubo. Kepha uJona wayehlele phakathi komkhumbi, wayeselele ubuthongo.
6 Kwase kusondela kuye induna yomkhumbi, yathi: “Unani wena olele ubuthongo na? Vuka, ubize uNkulunkulu wakho; mhlawumbe lo Nkulunkulu uyakusikhumbula ukuba singabhubhi.”
7 Bathi, kwaba yilowo nalowo kumngane wakhe: “Wozani senze inkatho, sazi ukuthi kungenxa kabani lobu bubi buphezu kwethu.” Base benza inkatho; inkatho yamudla uJona.
8 Base bethi kuye: “Ake usitshele ukuthi kungenxa kabani lobu bubi buphezu kwethu. Umsebenzi wakho uyini? Uvelaphi? Liphi izwe lakini, ungowasiphi isizwe na?”
9 Wathi kubo: “NgingumHeberu; ngiyamesaba uJehova, uNkulunkulu wasezulwini, owenzile ulwandle nomhlabathi owomileyo.”
10 Base besaba abantu ngokwesaba okukhulu, bathi kuye: “Kuyini lokhu okwenzileyo na?” Ngokuba base bazi ukuthi ubalekile ebusweni bukaJehova, lokhu ebatshelile.
11 Base bethi kuye: “Siyakwenze njani kuwe, ukuze ulwandle luthule kithina,” ngokuba ulwandle luyaqhubeka lube nesivunguvungu.
12 Wathi kubo: “Ngiphakamiseni, ningiphonse elwandle, bese luthula kini ulwandle, ngokuba ngiyazi ukuthi lesi siphepho esikhulu siphezu kwenu ngenxa yami.”
13 Kepha amadoda agwedla ukuba abuyele emhlabathini, kepha ahluleka, ngokuba ulwandle lwaqhubeka lwaba nesiphepho kuwo.
14 Ayesekhala kuJehova, athi: “Siyakuncenga: masingabhubhi ngenxa yalo muntu, ungabeki phezu kwethu igazi elingenacala, ngokuba wena Jehova wenzile njengokuhlosa kwakho.”
15 Amphakamisa uJona, amphonsa elwandle; ulwandle lwase lupheza ukufutha.
16 Amadoda ayesesaba uJehova ngokwesaba okukhulu; ahlabela uJehova umhlatshelo, enza izithembiso.
17 UJehova wamisela inhlanzi enkulu ukuba imgwinye uJona; uJona wayesezibilinini zenhlanzi izinsuku ezintathu nobusuku obuthathu.


text:
NOKUBONGWA PHENYANE
UBOSHWE eBenoni eGoli uDkt Thuthukile Goba (osesithombeni) olinganiselwa eminyakeni engu-40 ongudadewabo kaMnuz Dumsani Goba oyisikhulu samaSatma ngemuva kokuphula umyalelo weNkantolo awuthola ehlukanisa nomyeni wakhe.
NgoFebhuwari amaphoyisa akhipha incwadi eyayiwavumela ukuthi abophe uDkt Goba ngemuva kokusolwa ngokuthumba izingane zakhe zamantombazane ezimbili okwakuthiwa angasondeli kuzo ngemuva kokuthi behlukanisile nomyeni wakhe.
UDkt Goba uboshwe ngoMgqibelo ngemuva kokufunwa ngamaphoyisa ngenxa yokuphula umthetho wokuthatha lezi zingane zakhe ezineminyaka engu-5 no 7 inkantolo eyavuna umyeni wakhe ukuthi ahlale nazo.
Inkantolo enkulu yayalela owayengumyeni kaDkt Goba ukuthi nguyena ozobheka izingane nokwathi ngokuhamba kwesikhathi zathunjwa zisesikoleni.
Amaphoyisa akhipha isitatimende lapho ayenxusa khona ukuthi umphakathi ubafunise laba njengoba uyise walezi zingane wayezifake esikoleni iHillcrest Primary School, uDkt Goba yena wazishintsha kungaziwa wazifaka eSt Mary’s eKloof la azithatha khona wabaleka nazo.
Ngokuqhuba kwalesi sitatimende kuthiwa ngemuva kokuthi inkantolo imnqabelile ukuthi abonane nalezi zingane wayejwayele ukuzivakashela ukuze zimjwayele futhi zimethembe ezithembisa yonke into nagcina ngokuthi azithathe njengoba bekusolakala ukuthi useBraamfontein eGoli.
Kuleli cala ebelingene enkantolo yasePinetown izolo, uColonel Jay Naicker okuqinisekisile ukuthi uDkt Goba uboshiwe waphinda wavela enkantolo kodwa akanganaba ukuthi ubevele ngamaphi amacala.
Khonamanjalo ubevele enkantolo yeMantshi eMgungundlovu umkaMfundisi osolwa ngokugwaza intombazane abeyisola ngokuthandana nomyeni wakhe.
Lo wesifazane odedelwe ngebheyili unguthisha eBongudumo Secondary KwaDambuza uboshwe ngeSonto ephuma emnyango wesonto.
Ubhekene necala lokushaya ngenhloso yokulimaza.


text:
RoboForm
-
Inguqulo:
-
-
Ulimi:
-
Thwebula RoboForm
Incazelo:
Izici Main:
- okokufaka Automatic igama kanye nephasiwedi
- Ukugcwaliswa Instant of ifomu lokubhalisa
- Ukubethela of idatha yomuntu siqu
- yokusekelayo Data
- Random iphasiwedi isizukulwane
Amazwana on RoboForm:
RoboForm Ahlobene software:
Isofthiwe ukudala isengezo senethiwekhi ezimele phakathi computer nge internet. Ezahlukahlukene ukubethela ubuchule ezisetshenziswa ukuhlala ngivikelekile inethiwekhi wendawo.
Isofthiwe ukusebenza kanye emachwebeni modems kanye routers. Isofthiwe isekela inqwaba onobuhle ezahlukene imishini inethiwekhi.
Isofthiwe uxhumano sivikelekile futhi silondekile sessions web internet. Ukuthi ubumfihlo banoma imiphi imisebenzi inthanethi ibangelwa ushintsho IP-ikheli yomsebenzisi.
Ithuluzi inikeza i ukufinyelela avinjiwe. Isofthiwe kwenza yokuwuthola block of ukucwaninga izici kokudala uxhumano ngokusebenzisa yangasese proxy amaseva.
Isofthiwe for the ukuvakashelwa lemfihlo amawebhusayithi on the internet. Isofthiwe isekela ubuchwepheshe ekhethekile ukuthi encrypts ukudluliswa kwedatha nolwazi kusuka besithathu.
Ithuluzi elinamandla ukubuyisa idatha kusuka internet. Isofthiwe ikuvumela ukulanda izingxenye noma yonke webhusayithi kanye ubabheka ngesivinini.
Isofthiwe ukusebenza nge ubuchwepheshe VPN. Isofthiwe ine amathuluzi ukudala i channel ngekhodi njengendlela iphuzu-to-phuzu noma iseva-to-amaklayenti.
The ithuluzi for the ukungena kokukude kwikhompyutha noma iseva ngokusebenzisa internet. Isofthiwe kwenza ukulawula igundane noma ikhibhodi nokuphatha idatha ye computer eyihlane.
A software ukwenza ngcono ukuxhumana internet ngokwenza izinguquko ezidingekayo ukuze izilungiselelo of the modem nezinye inethiwekhi modules.
Isofthiwe ukuhlomisa ebhodini lokunamathisela. Futhi isofthiwe kushintshe idatha ngokusebenzisa inethiwekhi wendawo noma internet.
Ithuluzi for yokumodela wezangaphakathi in the 3D. Isofthiwe ubonisa design eningiliziwe izingxenye ezahlukene kwesakhiwo kanye nezinye izikhungo.
Ithuluzi ukusebenza nge isiphequluli Internet Explorer. Isofthiwe ikuvumela ukuba uhlole ukuhambisana ukuziphatha ikhodi, layout and design ezinguqulweni ezihlukahlukene isiphequluli.
Ithuluzi okuqukethwe ukuphathwa Amadivayisi kusukela LG Electronics. It isekela kubhekhaphu bese update wabashayeli idivayisi.
Indlela elula ukuthuthukisa inkumbulo futhi zifunde izilimi zakwamanye amazwe. Isofthiwe uhlaziya Mastering ulwazi umsebenzisi futhi inquma inani elihle kunawo yokufunda algorithm.
Bona software xaxa
Operation izinhlelo:
- Windows
- Android
Top software:
Bona software xaxa


text:
Kushone 6 kuliwa ePhilippines
2011-04-26 10:46
Manila - Kubulawe isosha namavukelambuso ayisihlanu ngesikhathi kunokuhilizisana ngaphandle kwaseManila ngoLwesibili, kusho owombutho wezempi.
UColonel Hilario Vicente Lagnada uthe le mpi iqubuke eSan Jose del Monte esifundazweni saseBulacan, nokungamakhilomitha angu-30 ukusuka eManila.
"Abaningi balimale kabi kulesi sigameko," esho.
ULagnada uthe amasosha athole izimpahla ezishiywe amavukelambuso ngesikhathi ebaleka.
Uhulumeni nabaholi bamavukelambuso abazinze eNetherlands baqala izinkulumo zokuthula ngoJanuwari nesezibambezeleke iminyaka eyisikhombisa.
Lezi zinhlangothi zombili zihlose ukuphothula lezi zingxoxo esikhathini esingangezinyanga ezingu-18.
- Sapa-DPA


text:
UJanet Jackson uthenjiswe umshado
2012-12-28 10:00
New York - UJanet Jackson kubikwa ukuthi uthembisene umshado nesoka lakhe eliyisiqumama uWissam Al Mana kanti kulindeleke ukuthi bashade ngonyaka ozayo.
Lo mculi, 46, uvumile ukushada isoka lakhe uWissam ngenyanga eyedlule kanti kuthiwa lezi zithandani azisakwazi nokulinda ukuthi zishade emcimbini ekuthiwa uzodla izigidi eQatar ngonyaka ozayo.
Ngokombiko we-Us Weekly, uWissam, 37, unikeze uJanet "indandatho enkulu nemba eqolo" kodwa akayigqoki ngoba esaba ukuthi izolahleka.
UWissam kuthiwa ufuna ukuwukhokhela yena wonke umshado.
UJanet usethandane noWissam iminyaka emibili, kanti bazimisele ngokuqala umndeni.
UJanet useke washada kabili, nomculi weR&B uJames
DeBarge nomqondisi wama-video omculo uRene Elizondo.
Ngaphambi kukaWissam, ubesethandane noJermaine Dupri iminyaka eyisikhombisa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- BangShowBiz


text:
Uzolandwa olwandle ugesi eThekwini
2012-05-02 12:04
Durban - Zimi ngomumo izinhlelo zokuthi idolobha iTheku libe yidolobha lokuqala kuleli laseNingizimu Afrika ukuthi liwudonse olwandle ugesi, kubika iphephandaba iMercury, ngoLwesithathu.
AbeDurban Investment Promotion Agency, ngomlomo wenhloko ebambile uRussell
Curtis bathi okwamanje kwenziwa ucwaningo lwezemvelo okuyilo oluzobe selusiza ekuqhamukeni nesinqumo esingujuqu.
"Uma wonke umuntu ethokozile ngomphumela wocwaningo lwezemvelo nakanjani abahlali baseThekwini bazobe sebeqala ukuthola ugesi olandwe olwandle."
Abakhokhi bentela angeke bakhokhe lutho kulona lonke lolu hlelo lokulanda ugesi ngale ndlela.
Umsebenzi kulindeleke udinge imali engu-R155 million, umsebenzi ungase uqale ngonyaka ozayo.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News 24


text:
UMajoro uzobe ekhona koweMali
2013-01-30 07:39
Johannesburg - Izihlathi zizovakashela izindlebe kubathandi beBafana Bafana kulandela izindaba ezithi uLehlohonolo Majoro useluleme ngokugcwele ukuthi angabuyela ejokeni uma ezakhe sezibhekene neMali ngoMgqibelo eMoses Mabhida Stadium, kubika iKickOff.com.
IBafana ibuyele ekuzilolongeni ngoLwesibili, ngemuva kokunikezwa umhlabakhefu ngoMsombuluko.
UMajoro walimala embaleni ngesikhathi iBafana ibhaxabula i-Angola ngo 2-0.
Khonamanjalo, izindaba ezimbi zithi umdlali wasemuva u-Anele Ngcongca, nothole amakhadi amabili aphuzi kule midlalo, ngeke awudlale oweMali.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
I-ANCYL isola i-FNB 'ngokuvukela uhulumeni'
2013-01-21 16:29
Johannesburg - Uphiko lwentsha ku-African National Congress selugxeke umkhankaso webhange iFirst National Bank, obizwa ngokuthi yi "You Can Help Campaign", yathi "ungukuvukela uhulumeni".
Isikhangisi sebhange salo mkhankaso, siveza intombazane yesikole ifunda izinhloso zomkhankaso ngezwe iNingizimu Afrika.
"I-FNB izama ukufaka umoya omubi, isebenzisa izingane ezincane. Ifaka umqondo wokuthi uhulumeni ugcwele inkohlakalo," kusho okhulumela uphiko uKhusela Sangoni-Khawe, esitatimendeni.
"Ibhizinisi linezindlela eziningi elingazisebenzisa uma linenkinga nohulumeni. Lokhu abakwenzayo kuyizinsolo ezingenasisekelo, kungukwedelela nokuvukela uhulumeni ne-ANC."
USangoni-Khawe uthi isikhangisi sikhuthaza ukuthi izingane zingabahloniphi abantu abadala, wathi asihlukile esiqubulweni sakudala seqembu eliphikisayo iDemocratic Alliance, esabe sithi "fight back".
Ibhange liziphendulele lathi: "Azinambitheki neze izinsolo zokuthi ibhange lizama ukuvukela uhulumeni. Inhloso bekuwukuvuselela abantu baseNingizimu Afrika ekutheni omunye nomunye asize omunye."
AbeYoung Communist League, nabo basihlabile lesi sikhangisi bethi: "Isikhangisi kuhloswe ngaso ukuphazamisa uhulumeni."
Okhulumela amaKhomanisi amancane uKhaya Xaba uthe uma ibhange lingasihoxisi isikhangisi lesi, bazotshela abantu baseNingizimu Afrika baziqhelelanise nalo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ziyanda izingozi zemigwaqo kuleli
2012-12-25 09:02
Johannesburg - Kushone ingane enamasonto amathathu izelwe ngesikhathi kugingqika imoto eCamperdown, emgwaqeni uN3 phakathi koMgungundlovu neTheku, kusho abezimo eziphuthumayo ngoLwesibili.
Lolu sana luyingxenye yabantu abangu-11 abalahlekelwe yimiphefumulo kulona lonke leli phakathi kuka-20:00 ngoMsombuluko no-06:00 ngoLwesibili.
"Kubukeka sengathi le ngane iphalazwe yimoto ngesikhathi igingqika," kusho okhulumela i-ER24 uVanessa Jackson.
Abanye ababili bashone engozini eyenzeke eFree State ngenxa yemvula.
Abanye babikwe eBloemfontein, Parow, eWestern Cape, naseWitbank, eMpumalanga.
- Landela
IzindabaNews24 kuTwitter
- SAPA


text:
ABALANDELI beKaizer Chiefs bafanele ukuba nale njabulo engiyibona kwabaningi engivame ukuhlangana nabo kulezi zinsuku. Injabulo efana nale ngicishe ngiyifanise naleyo engike ngayibona kubalandeli belinye iqembu eliyizimbangi ezinkulu zaMakhosi – laba abangakakholwa namanje ukuthi yiqembu labo leli (elake labhuqwa yindlala yeminyaka) eliwine izindebe eziyisithupha kumasizini amabili edlule ePSL.
Uma ngithi ngiyalandela ukuthi ivelaphi le njabulo yabalandela Amakhosi kuyavela ukuthi baneliseke kakhulu ngabakubona kwenziwa yimenenja yabo uBobby Motaung eNaturena njengoba ebakhithizela lonke uhlobo lwabadlali abacabanga ukuthi bazocoboshisa ngabo konke okuzobe kubekwe esitikini ngesizini ezayo ka-2012/2013.
Uma ngibhekisisa ngiyabona ukuthi uBobby uyiqale emuva indaba yokuqinisa ezakhe njengoba eselethe uSiboniso “Pa” Gaxa noMorgan “Mr Reliable” Gould abake badla izicoco eziningi zeligi besadlala kuSuperSport United. Ngiyezwa futhi ukuthi abakaqedi ukukhithizela umqeqeshi wabo omusha, uStuart Baxter, abadlali basemuva njengoba kuyibo futhi okuthiwa bahamba phambili ekufuneni umdlali engicabanga ukuthi nguyena ohamba phambili kwabasemuva kuleli okwamanje, u-Eric Mathoho weBloemfontein Celtic.
Ngiye ngizwe abalazi kangcono ibhola bethi uma ufuna ukukhanda inqanawe yeqembu kufanele uliqale emuva ngaphambi kokuba ubheke phambili. Uma ubheka ukuthi ngemuva kukaGaxa noGould kuzobe kukhona unozinti abadlala naye kuBafana Bafana, u-Itumeleng Khune, uyabona ukuthi wukhonkolo wodwa lo oxovelwa uBaxter.
Unenhlanhla-ke umfo kaBaxter ngoba phela abangaphambi kwakhe bebethi noma bekhala ngalaba badlali bakaBobby abebalanda ngenhle imali eZimbabwe kungashiwo lutho ngaphandle kokuthi kuthiwe umqeqeshi akasebenze ngalokho anakho avale umlomo.
Isexwayiso nje engingasinikeza abalandeli beChiefs ngabadlali abahle wukuthi akusho lutho ukuthengwa kwabo kodwa okubalulekile wukuthi bahlangana ngendlela yini. Kuyefana nokuthi kunconywe umuntu ngokuthi uthenge unyanyavu lwemoto kodwa uma ingenawo uphethiloli ezongena ngawo emgwaqweni ifana nento engekho leyo moto.
Indaba yabadlali abahle ingikhumbuza nalo mqhudelwano wamazwe ase-Europe okhona. Uma kubhekwa iqembu elifana neNetherlands elashaywa yiSpain kowamanqamu weNdebe yoMhlaba kuleli ngo-2010 akekho obengaphupha ukuthi lizowasha ijezi kuseva.
INetherlands iyisibonelo esihle esinganikezwa abalandeli beChiefs ngeqembu elinezaqheqhe zabadlali kodwa elingakwazi ukudlala ngokubambisana enkundleni. Osekusele kuChiefs wukuthi uBaxter akwazi ukuhlanganisa izibabuli azithengelwe nabadlali abafice bevele bekhona bese kuphuma iqembu elizojabulisa izinkumbi zabalandeli beqembu lakhe iningi labo eselikhohliwe nawukuthi konje babegcine nini ukuwina isicoco seligi.
Angiphume-ke kwezithinta Amakhosi ngingene eqenjini lesizwe okumele siziqhenye sonke ngalo. Angikhulumi ngamaBhokobhoko lawa anayo yonke inhlobo yokwesekwa uma kukhulunywa ngabaxhasi nemali. Ngiyawancoma nawo enza kahle kakhulu kodwa olawo usuku nami luyeza.
Iqembu engifuna ukulincoma lapha yiBanyana Banyana eshaye iZambia ngempelasonto ingena kwi-African Women’s Championship ezodlalelwa e-Equatorial Guinea ngoNovemba. Labo sisi bangibusisile benza nosuku lwami lokuba ubaba ngeSonto lwaba mnandi kakhulu.
Uma kukhulunywa ngeqembu elinabadlali abasakwazi ukuhlonipha izwe kusuke kukhulunywa ngeBanyana. Leli qembu kumanje lilungiselela ukuyosimela okokuqala kuma-Olympic Games azoqala eLondon ngenyanga ezayo.
Umdlandla wokumela izwe nokulwa umdlalo uqala uze uyophela yinto okungafunda kuyo inqwaba yamaqembu ethu, ikakhulukazi lelo elisahlalelwe wumthwalo wokudlala kwi-African Nations Cup kuleli ngonyaka ozayo nokudlala imidlalo yokuhlungela iNdebe yoMhlaba ka-2014.


text:
Isiphepho sesibulale 31 eVietnam
2012-10-30 12:52
Hanoi - Isiphepho iSon Tinh sicekele phansi izindlu eziyizinkulungwane enyakatho neVietnam, kwashona okungenani abantu abanyisikhombisa nosekubeka inani ku-31 kuleli sonto eledlule.
Isikhungo sezinhlekelele eVietnam ngoLwesibili sibike ukuthi lesi siphepho sibulale abantu abayisikhombisa, kwathi abayisihlanu balimala kanti abangu-43 balimele.
Kucekeleke phansi izindlu ezingu-13 000 kwalimala amasimu elayisi.
Isiphepho iSon Tinh sihlasele enkabeni yePhilippines ngesonto eledlule, kwashona abantu abangu-24 kwathi abayisthupha baduka.
- Landela
IzindabaNews24 kuTwitter
- Sapa - AP


text:
NQOBIZIZWE ZWANE
KUQUBUKE indida ngokubulawa kwebhungu laseNseleni, eBhejane lisendaweni yokucima ukoma esigodini saseZikhaleni.
Lokhu kudideka kudalwa wukuthi lezi zigodi zinemingcele ebekiwe njengoba le ndawo ike yakhungathwa yimpi yokugawulana ngocelemba edlule nemiphefumulo yabafundi abangaphezu kwabathathu bezikole ezahlukahlukene.
Unina kaMnuz Sipho Mathenjwa (28) owagwazwa amanxeba amathathu endaweni yokucima ukoma iSakhile Tavern emini ngeledlule, uNkk Thandekile Mathenjwa, uthe abaqondi ukuthi ngabe ukubulawa kukaSipho kuhlangene yini nempi yokujuqana ngocelemba egubuzele le ndawo.
“Asazi ukuthi ukubulawa kukaSipho kuhlobene yini nempi yezigodi eliwa ngocelemba. Sathola ucingo seluthi asize sizobona uSipho esegwaziwe. Ngeke ngisho ukuthi akuhlangene nakho futhi ngeke ngisho ukuthi kuhlangene. Uma uzwa ukuthi yini eyabangwayo kule ndawo yokuphuza ungamangala,” kusho uNkk Mathenjwa.
Elandisa ngesizathu sokubulawa kukaSipho, uNkk Mathenjwa uthe ingane yakhe yabulawela ukuthi ngesikhathi ihlehla kwagxobeka uphaqa wowesifazane okuthiwa wagwaza umufi kathathu ngaphambi kokukhala emuke.
“USipho kuthiwa wayehlehla enganakile, ngebhadi wagxoba le ntombazane onyaweni. Kuthiwa yambuza ukuthi uyazi ukuthi ingamgwaza yona kungabi ndaba zalutho. USipho kuthiwa waphika wathi ngeke iyenze leyo nto. Ngesikhathi eseyochama kuthiwa yamlandela kunganake muntu yamgwaza kwabonakala ngegazi phansi,” kusho uNkk Mathenjwa echiphiza izinyembezi.
Eqhubeka uNkk Mathenjwa uthe: “Amaphoyisa asitshela ukuthi yiwona azonquma ukuthi azokwenza njani ngecala. Sisalinde ukuzwa ukuthi likhona yini noma alikho ngoba vele umonakalo sewenzekile uSipho akasekho.”
Imizamo yeSolezwe yokuxoxa nomnikazi wale ndawo yokucima ukoma okuvela ukuthi sekungokwesibili kushona umuntu kuyona ngale ndlela ibhuntshile njengoba kubikwe ukuthi umnikazi wayo owaziwa ngoMnuz Ndlovu uyagula ulele phansi.


text:
Amadlozi
Ukuthola Abantwana
Umuntu Engakazalwa
Lapho Umuntu Ezalwa Nalapho Esanda Kuzalwa
Ukulungisela Ukuba Umuntu Azale Axube Abafana Namantombazane
Ukwabiwa Kwemisebenzi
Okusemqoka Okwenziwa Ngumuntu Nokwenzeka kuye Ngaphambi kokuba Aganwe/Agane
Ukomula
Ukubuthwa Kwezinsizwa
Ukubekwa KweNkosi
Ukusoka
Ukujutshwa Kwezintombi
Izigaba Zezintombi
Ukuqomisa Nokuqoma
Ukubalekela - Ukudla
Izinkomo Ukuthwala Intombi
Ukulobelana
Nokukhonziselana
Kwezithandani
Ukuhlolwa Kwezintombi
Ukulungiselelwa Komgcagco
Ukukhehla
Ukucimela
Ukweluka
Ukugcagca
Ukugezisa - Ukwaba Umganisi
Umbondo
Impilo Yasekhaya
Inhlonipho
Ubunyanga
Ezenkolo
Isicoco
Ukufa
Inyathelo Lenkosi
Ukufa
Njengoba nalapho esazalwa umuntu kwenziwa imininingwane eminingi, nalapho esehambile emhlabeni, uphelekezelwa ngendlela ethathelayo, kugcinwe amasiko wonkana ngemfanelo.
Ukungcwaba - Kuqala ithuna lalimbiwa ngokukhela, kushone eceleni, kwakheke indlwana. Umuntu wabe embozwa ngesikhumba senkomo yokugeza izandla, eyayihlatshwa eseshonile.
Lapho kumbiwa ithuna lomnumzane (elalimbiwa eduze kwesibaya) oshonile, inkosana yayihlubula igwaze ngomkhonto empundwini yesibaya ime njalo kuze kuphele ukumba. Umnumzane wayekhishwa endlini esefunjathiswe izinhlamvu zamabele, zommbila, zezindumba, ukuze acelele abasele ukudla kwaleziThutha lapho ayeseya khona.
Lapho kufiwe kwakuzilwa okuningi - ungathintwa umhlabathi, kungathezwa, kungahlakulwa, kungashaywa khwela, njalo, njalo. Amakhosikazi kamufi ayephuma endlini egaxe zonke izevatho zakhe, ephethe namahawu, eholwa ngumndlunkulu.
Ithuna laligqitshwa bese kuthi lingakagcwali kufakwe insika isinqunyiwe. Phela insika yayisumbulwa lapho sekushone umnumzane, ukukhombisa ukuthi nensika yekhaya isiphangalele. Abazongcwaba-ke babelahla amagade ngamunye ngamunye bevalelisa.
Lapho inkosi ikhotheme - Kwakungamenyezelwa ukugula kweNkosi kwaZulu. Futhi kwakuthiwa iyadunguzela nje. Lokhu kwakushiwo ngisho isishonile imbala.
Zaziphela nezinyanga ezintathu kungabikiwe ukuthi iNkosi isikhotheme. Lokhu kwakwenzelwa ukuba zingasizakali ezinye izizwe zizohlasela isizwe singakabi naNkosi. Endlini lapho kwakuhlala khona isidumbu seNkosi kwakuhlala amadoda amadala ehleze eshisa amathambo enzela ukugqiba iphunga. Isidumbu sasisongwa ngezikhumba zezinkabi.
Lapho isishonile iNkosi kwakuhlatshwa izinkabi zomgando wonke amalanga, ngayinye njalo nje. Amabutho ayeze atshelwe sekuphela inyanga yesithathu. Kufihlwe nje futhi, kwenziwa amalungiselelo okuba kuze kubekwe enye iNkosi.
Ukungcwatshwa kweNkosi - Indlinza lalimbiwa yizinduna ngamageja anemisuka. Lalimbiwa enhla komuzi. Lalishanelwa phakathi lapho selimbiwe. Kwakuqale kubulawe amadoda azophelekezela iNkosi. Isidumbu seNkosi sasingeniswa yizinduna ezinkulu eqodini. Zonke izinto zeNkosi ezembathwayo futhi zabe zigqitshwa. Phezu kwedlinza kwabe kutshalwa noma umnsinsi. Bese kubuyelwa kahle-ke.
Emva komngcwabo - Indlinza leNkosi labe leluswa kakhulu, kubekwa amabutho ayelala khona. Kwakungafanele nje ngisho nomhlabathi wedlinza uthathwe ngumthakathi ayothakatha ngawo.
Okulandela umngcwabo kubantu jikelele - Ngakusasa amakhosikazi omufi ayesiwa emfuleni ayogundwa amakhanda. Ayethi angabuya bese kuphuma omakoti abasebancane bayokukha umuzi ozogxotshwa. Umuzi lona wawelukwa ube sasigqoko bese uthi khaxa ekhanda lowesifazane. Ngalo lolusuku futhi kwakuhlatshwa inkomo yegqibo. Amadoda ayebiya ngosaba ethuneni atshale nomuthi okuthiwa ngumphafa.
Ukuhlanjiswa kofelweyo - Nalo leli lalenziwa lapho kubuywa emangcwabeni. Kwakuhlatshwa imbuzi. Lembuzi yayidliwa namakhubalo. Yayiphekwa ivuthwe ithi du bese kubizwa bonke abomkhaya. Bese kusikwa isitho esithile sibe ngamaqashana amancane. Yilowo bese ethatha iqatha ngesinye isandla, ngesinye athathe ikhubalo. Alume ngapha nangapha bese ehlafuna kanyekanye. Babekwenza baze baphele bonke abomkhaya lokhu. Bayasuka lapho-ke sebeyidla nje yonke-ke inyama manje bengasayishebi nakhubalo. Leli siko lalenzelwa ukuba kuphume umoya omubi njengoba kukhona osuke eshonile ekhaya, banasele bangavelelwa ngamashwa.
Ukukhalelana - Lapho kushoniwe kwaZulu kwakusuka abantu ekudeni bazokhala. Noma sekuphele iminyaka eminingi, uma ningazange nibonane nomuntu owashonelwa, kufanele uqale ukhuze umhlola.
Ukwelapha amakhosikazi - Amakhosikazi ayelashwa ukuze akwazi nokuzila isikhathi esifanele, eshonelwe ngumnumzane. Wayefa ozama ukungaziphathi kahle kulamakhosikazi ngesikhathi esazilile. Kwakuvamile ukuba umnumzane azilelwe iminyaka emibili.
Ukungena - Lelisiko kwakungelokuba umfowabo mufi abheke izingane nomuzi womfowabo aze athathe inkosikazi yakhe nayo ibe kanye nowakhe. Abesifazane babekhishwa imithi kuqala leyo ababelashwe ngayo ekushoneni komyeni wabo.


text:
BAWINILE NGCOBO
USADIDEKILE umndeni womfana oneminyaka emihlanu waseMatikwe, eNanda, isidumbu sakhe esitholwe ehlathini elingasesikoleni abefunda kuso ngoLwesibili emuva kokuthi engabuyanga ekhaya ngoMsombuluko.
USamkelo Ngidi bese kunamahebezi okuthi ulunywe yizinja zakomunye umuzi oseduze kwehlathi lalapho etholwe khona washona njengoba kunezinja ezilumayo futhi kungabiyiwe.
Umndeni wakhe kodwa usola ukuthi uklinyiwe, izinja zabe sezimklwebha ezinyaweni.
Ugogo kaSamkelo uNkk Doreen Ngidi ekhuluma neSolezwe uthe basadidekile ngalesi sehlakalo.
“Ingane ihamba nomunye uthisha oyifundisayo eMatikwe LP lapho ifunda khona ugrade R. Ubehamba nayo ekuseni abuye nayo ntambama ngoba engumakhelwane, acela ukusisiza,” kusho uNkk Ngidi.
Uthe ngoMsombuluko ingane yahamba nomunye u-anti wayo yaya esikoleni wabe eseyishiya wabikela lo thisha ukuthi ngeke ahambe nayo.
“Ntambama ingane ayibuyanga, uyise wafonela uthisha embuza ucingo lungabanjwa.
“Waya kwakhe kwaze kwaba kabili ingane kwavela ukuthi akabuyanga nayo. Yabe isiyobhekwa yangatholwa, kwayiwa emaphoyiseni kuyobikwa,” kusho uNkk Ngidi.
Uthe ngoLwesibili ntambama kube sekudlula enye ingane efunda esikoleni sikaSamkelo yathi kunomama othole ubhakha egcekeni lakwakhe obubhalwe igama likaSamkelo, wacela ukuthi idlule ithinte umndeni wakhe.
“Uyise nomkhulu baya kulo muzi, umama washo ukuthi ubhakha uwufice ngoMsombuluko ntambama egcekeni lakwakhe, ebuya emsebenzini wavuka ekuseni wahamba, ntambama esebuya wabuza izingane ezifunda esikoleni, le enye ingane yathi iyamazi uSamkelo,” kuchaza uNkk Ngidi.
Uthe wacingwa kule ndawo, umkhulu wakhe wabe esebona isicathulo sakhe.
“Baqhubeka nokubheka wagcina ebone isidumbu. Ingane ificwe inqunu, isele nge-anda, izingubo zingekho ngisho eduze kwala ishonele khona. Kuze kube yimanje asizazi ukuthi ziphi,” kusho uNkk Ngidi.
Uthe ingane inemihuzuko ezinyaweni okungathi ikwejwe yizinja kodwa ayinawo amanxeba akhombisa ukuthi ziyilumile.
“Sisadidekile ukuthi ubani ongabulala umzukulu wami amshiye sengathi yisigebengu, emncane kangaka,” kusho uNkk Ngidi.
Uthe okuningi sebekuyekele emaphoyiseni.
Okhulumela amaphoyisa esifundazweni uCaptain Thulani Zwane uthe amaphoyisa ayaphenya ngokufa kukaSamkelo.
Uthe ukuhlolwa kwesidumbu okuzocacisa imbangela yokushona kwakhe, uma kunezinsolo zokuthi kunesandla somuntu kuleli cala kuzobe sekuvulwa icala lokubulala.


text:
Uboshiwe ozame ukubulala umyeni wakhe
2012-10-10 14:38
Durban - Zimkhalele owesifazane ozame ukubulala umyeni wakhe ngokumbhunyela nge-acid KwaMashu, enyakatho neTheku, kusho amaphoyisa aKwaZulu-Natal ngoLwesithathu.
UCaptain Thulani Zwane uthe lo wesifazane, 47, uboshwe ngoLwesibili.
"Umsolwa ube nengxabano nomyeni wakhe ngoba emsola ngokuqonywa."
Lo wesifazane ube esebhunyela umyeni, 42, nge-acid elele kusofa.
Indoda ibe isitholwa yindodana yayo, 14, izama ukubalekela unkosikazi, wayibizela i-ambulensi.
Ibe isihanjiswa esibhedlela, nalapho kuthiwa kubonwa ngokusa kuyo, kusho uZwane.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
SAULĖS ŠILUMA, UABVirtual ibhizinesi khadi
SAULĖS ŠILUMA, UAB
Abaqoqi solar, Alternative energy, Amagobolondo, Amapayipi kodwa angabangi umsindo, Amapayipi plastic +66
Imprint
SAULĖS ŠILUMA, UAB
Map
Isigaba activity
Abaqoqi solar, Alternative energy, Amagobolondo, Amapayipi kodwa angabangi umsindo, Amapayipi plastic, Bidet, Boiler indlu, Boiler ukufakwa, Construction, ingcebo, Electric heaters, Electrical inethiwekhi design, Emincane, Energetics, Energy kanye nemithombo yemvelo, Energy solar, Energy wemvelo, Ezitebhisini, Facilities, Floor ukushisa, Gas heater, Heat supply, Heater seso, Heater water, Heating, Heating boilers, Home ukulungiswa, Imisebenzi yenhlanzeko, Imisele yamanzi, Imishini heating, Imishini, izinto ezisetshenziswayo, Indle amapayipi, Industrial amaphampu, Industry, ukukhiqizwa, Izimpahla yohwebo, Izinhlelo water, Izinkampani construction, Kubakhiqizi abakhiqiza imithombo energy, Kwama-solar panel, Metal amapayipi, Namapayipi amunca amanzi, Nokuhlanzwa water, Ompompi, Pipe-laying, Plumbing, Plumbing, Plumbing amapayipi, Plumbing amapayipi, Plumbing izimpahla, Power, Pumps, Pumps hati, Sesipholisanjini obandayo, Sewer ukufakwa, Solar amandla plant, Transformers electric, Tubing, Ukufaka kagesi, Ukufakwa plumbing, Ukusakazwa amaphampu, Ukushisa okuvela ngaphansi komhlaba, Ukwakhiwa kwamandla izakhiwo, Voltage transformers, Washbasins, Water, Water bafudumale izinhlelo, Water filtration, Water supply, Water supply system, Yokuhlanza amapayipi, Zikagesi, Zokugqoka
Qr code
vCard
Iwebhusayithi
Igama site: Saulės Šiluma. Mes už tai, kad saulė šildytų! - product category


text:
Ikhasi Lesihloko/Ikhasi Labanyathelisi
Ingabe Izinto Eziphilayo Zadalwa?
© 2010
WATCH TOWER BIBLE AND TRACT SOCIETY OF PENNSYLVANIA. All Rights Reserved
Abanyathelisi
WATCH TOWER BIBLE AND TRACT SOCIETY OF SOUTH AFRICA
Inyatheliswe Ngo-2010
Le ncwajana ayidayiswa. Ilungiselelwe njengengxenye yomsebenzi wokufundisa ngeBhayibheli owenziwa emhlabeni wonke osekelwa ngeminikelo yokuzithandela.
Ngaphandle kokuba kuboniswe ngenye indlela, izingcaphuno zemiBhalo zithathwe kuyi-Nguqulo Yezwe Elisha YemiBhalo Engcwele yolimi lwanamuhla.


text:
AKAKHATHAZEKILE nakancane umqeqeshi weLamontville Golden Arrows, uClinton Larsen, ngokushiywa nguThembela ...
I-ORLANDO Pirates ayililahlile ithemba lokuthola owayeyisilomo seBafana Bafana, uSteven "Schillo" ...
SISHAYELWE ihlombe isenzo sikaPitso "Jingles" Mosimane sokuqoka uHlompho Kekana njengokaputeni omusha ...
IPHIKWA umlando iBrazil ebholeni lezinyawo kwabesilisa kuma-Olympic Games njengoba sekuphele iminyaka ...
NJENGOBA ababhukudi baseNingizimu Afrika sebeqalile ukwenza kahle emanzini ngokuba ngabokuqala ukutholela ...
UJOSE Mourinho usethubeni elihle lokuwina izinhliziyo zabalandeli beManchester United uma enganqoba ...
IQEMBU laphesheya kwezilwandle, iSunderland, eligijima ku-English Premier League lingase liphule ...
UZOBONAKALA ngombala okunguyena odukisa abantu ngodaba lokuvuselelwa ngeminyaka emibili kwenkontileka ...
IPREMIER Soccer League (PSL) iyichithile iMpumalanga Stadium eseHammarsdale okuphoqe iReal Kings ...
ILAMONTVILLE Golden Arrows isethubeni lokwenzela abakhaya bayo, iKZN Academy, umusa ngokuthi iqede ...
UGAQELE isikhundla sokucija iZambia umqeqeshi ozakhele udumo ngokuzitamuzela ngezicoco zeligi eNingizimu ...
WEQIWE yinjabulo wakhihla eseNdlovukazi uNandi umdlali we-Emirates Airlines Lions, ...
KUZOMELE iqembu lesizwe lakuleli labesifazane, iBanyana Banyana, libe bukhali phambili ukugqobhoza ...
AKAYIZWA eyokushiya ku-Orlando Pirates uSifiso "Nsunda" Myeni ofakwe ohlwini lwabadlali abangekho ...
KUSOLWA ukuthi ubulawe wumgwinyo uSimphiwe "Boy Boy" Mosia owazakhela udumo emaqenjini aseNingizimu ...


text:
Ubesenkantolo eBredasdorp uXingwana
2013-02-12 12:03
Cape Town - UNgqongqoshe wezabesiFazane iziNgane nabaphila nokuKhubazeka uLulu Xingwana, ngoLwesibili uhambele eNkantolo yeMantshi yaseBredasdorp, lapho kuvelea khona abasolwa ababili kwelokudlwengulwa babulawa kuka-Anene Booysen.
"Ungqongqoshe uphindelele amazwi akhe ecela ukuba labo ababenesandla ekubulaleni ngesihluku kuzomele banikwe isigwebo esinzima," kusho isikhulumi sakhe uCornelius Monama esitatimdendeni.
UXingwana umemele umphakathi ukuba usize ekulwisaneni nokuhlukunyezwa kwabesifazane nezingane.
UBooysen, 17, watholwa edlwenguliwe washiywa endaweni yesakhiwo eBredasdorp ngoFebruwari 2, amathumbu ekhishelwe ngaphandle waqhunyiswa okwenkukhu.
Washonela esibhedlela ngenxa yokulimala kakhulu.
Kwaboshwa abesilisa abathathu besolwa ngokuthinteka kulesi sehlakalo, oyedwa wadedelwa ngenxa yokungatholakali kobufakathi obumhlanganisa naleli cala.
"Silapha ukuzosho ukuthi kumele kuphele ukuhlaselwa kwabesifazane nokubonakala kuyinsakavukela ezweni lethu muva nje," esho ngemuva kokuhlehliswa kwaleli cala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA